Kollet en Osaka | E skeud ar bleuñv kerez\nKollet en Osaka\n11 Gwe 2014 Ober un evezhiadenn\nby dervnewg in Karned beaj Tikedennoù:boued, Fukushima, Honshū, Kansai, Kyobashi, Osaka, prefeti Osaka, santual, templ\nKalz trouz ‘zo bet e-pad an noz ha chomet eo E&S da gousket diwezhat. Un tamm hir ‘m eus kavet ma amzer met evel-se ‘m eus adtapet dale war a bep seurt traoù.\nEil banne kafe en ur c'hortoz an daou all pe get? #beaj #bzhg #osaka #uenguesthouse http://t.co/KkL0tllCuO—\n(@geekezig) September 11, 2014\nAet omp kuit davet ar santual a felle din gwelet, war droad. Kavet hon eus ur 100 yen shop dreist war an hent ha prenet un toullad traoùigoù. Kollet-mik e oamp goude met ur plac’h a gomze mat-tre saozneg he deus sikouret ac’hanomp. Ar pezh a zo e oan titouret fall ha ne oa ket tamm ebet ar santual a felle din gwelet! (Fellout a rae din gwelet santual Yasaka. Met hini Namba ha ket hini Fukushima! Ahaha! -.- Faziet e oan neuze en ur glask war ar gartenn.) Na dipitet e oan!!\nBet omp o prenañ boued goude ha chomet omp gwasket abalamour d’ar glav. Me hag a soñje mont betek ur park e diavaez Osaka en Norzh, tapet berr e oamp! Chomet omp a-sav e Kyobashi peogwir hon oa amzer ha pourmenet un tamm er straedoù. Klasket hon eus mont kentoc’h davet Nipponbashi goude, e-lech m’emañ karter ar manga met ur wech ouzhpenn n’hon eus ket dibabet mat-tre. Bet omp en ur greizenn kenwerzh ha da gemer un tamm adverenn hag e plas hon eus kavet dre zegouezh un templ bamus da vat! Isshinji eo. O serriñ e oa met amzer hon eus bet da bourmen un tamm memestra. Iskis-tre ha brav kenañ. Ouzhpenn e oa an heol o vont da guzh. Un istor iskis a zo bet gant ar gward hag E a oa o c’hoari gant ur c’hazh… ^^ Bet omp goude da welet an tour a ro liv an amzer (Tsūtenkaku) ha da bourmen e straedoù leun a livioù, boued e pep lec’h… Skeudennet omp bet gant un tourist d’ur mare zo, iskis oa ^^ ha bet o tebriñ kushikatsu. Mat ‘oa ar boued, distroet omp sioul d’ar guest-house ha debret traoù bet prenet er 100yen shop ouzh ar beure evel dibenn-pred ^^ Mat-tre oa ha plijus fin an devezh daoust d’an traoù cheñchet hag un tamm «forzh petra»…\n(16 611 paz)\nPrevious Kastell Osaka hag Umeda Sky Building Next Bae Osaka, koan souezhus ha karaoke


Kentelioù Yann Gerven – TES\nKentelioù yezhadur Yann Gerven\nB32. Rezolviñ ar gevatalenn : hallebarde = kazh + ki\nDistreiñ d'al listenn\nEmbannet e-barzh Ya d'an 2 a viz C'hwevrer 2018\nKomzet e'm eus c'hoazh eus troiennoù hag a c'hell bezañ disheñvel-naet pa dremener eus un eil yezh d'eben, ha n'eus nemet un dra d'ober, deskiñ anezhe en div yezh. Ouzhpenn se, ne c'heller ket kemer ul lodenn hepken eus un droienn ha treiñ anezhi hep ma vefe souezhus da nebeutañ, ha fentus alies.\nDa skwer, e oar an darn vrasañ eus an dud e vez lavaret e galleg Il pleut des hallebardes, hag un droidigezh e saozneg a c'hell bezañ It 's raining cats and dogs, goude ma n'eo ket gwall anavezet. Arabat evit se treiñ ar ger hallebardes gant cats and dogs e kement degouezh a zo : Komz eus ur cheftegeu/chasgeu holding a cat and a dog in his hand a vije inosanterezh.\nAr c'hazh hag ar c'hi-mañ a oa un doare din da lakaat war-wel fazioù a vez graet stank a-walc'h gant nevez-vrezhonegerien zo.\nKomzet 'm eus er pennad 10 eus ar fazi a vez graet alies en ur implij nemet ; ar framm galleg ne + verbe conjugué + que a vez troet gant ne + verb displeget + nemet, mes n'eo ket evit se e c'heller treiñ que gant nemet bep gwech, a-hend-all ez eo kouezhañ d'e goch hallebarde = kazh + ki.\nUn droienn c'halleg all a rankan menegiñ bremañ :\nAr framm galleg ne + verbe conjugué + pas a vez troet peurliesañ gant ne + verb displeget + ket. Ar fazi, euzhus evit divskouarn ur brezhoneger, eo hemañ : Evel ma lenner ha ma klever *que = nemet, e lenner hag e klever *pas = ket e kement degouezh zo.\nE saloñs Karaez diwezhañ e'm boa prenet al levr Ma bleiz din-me, embannet gant Keit Vimp Bev, dedennet ma oan bet gant skeudennoù kaer Adelaïde Camp. E-mesk fazioù all er skrid, e'm boa kavet hemañ :\nGouez eo ar bleizi. – *O, ket hemañ !, troidigezh ger-evit-ger ar galleg Oh, pas celui-ci !\nHag ur galleger dizesk adarre, 'm boa soñjet, rak e brezhoneg e vije respontet amañ :\n– O, pas hemañ ! (a vez klevet peurliesañ er yezh komzet)\n– O, hemañ n'eo ket !\nHag evit lakaat muioc'h a bouez war ar raganv hemañ : – O, evit hemañ n'eo ket ! Hep kontañ e c'heller ivez implij atav pe bepred : – Pas hemañ, atav ! – Hemañ n'eo ket, bepred !\nMes ne c'heller ket lakaat ar ger ket e penn an estlammadenn-se.\nWar al lec'hienn Devri, e c'heller lenn : « Ket. Adv. [avec un v(erbe) au nég(atif)] : Pas, point. »\nPa ne vez verb ebet, evit treiñ pas dirak un anv, un anv-gwan, un adverb, pe ur raganv evel amañ, ne c'heller ket implij ket. Ha setu troidigezhioù all a ginnigan :\nPas un café en vue : Ostaleri/tavarn ebet war-wel.\nJe viendrai, mais certainement pas demain : Dont a rin, mes evit warc'hoazh ne rin ket.\nIl est venu souvent, mais pas hier : Deuet e oa alies, mes dec'h ne oa ket/pas dec'h.\nPas tant que cela ! : Pas kement-se !\nPas de bouillie d'avoine pour moi ! : Tamm yod-kerc'h ebet evidon !\nEr pemp frazenn uheloc'h, skrivañ *ket un ostaleri war-wel, *mes ket warc'hoazh, *mes ket dec'h, *ket kement-se, *ket a yod-kerc'h evidon zo fazioù euzhus.\nMa ne vije bet nemet ur skwerenn eus ar fazi-se, ne vije ket peadra da sodiñ, mes siwazh, an tech-se zo evel ur virus eus ar re washañ, rak war Al Liamm 422 e'm eus bet tro da lenn ar frazenn :\n*Ket en abeg d'ar voterien, avat.\nGwashoc'h c'hoazh, er memes niverenn, en ur pennad sinet Jef Philippe, e oa ur rannbennad o komañs evel-henn :\n*Ket ur c'hristen er c'hoad, *ket ul loen, *ket un evn a lakfe (...).\nMa, Jef Philippe zo unan eus ar vrezhonegerien wellañ a anavezan, brezhoneg Kreiz-Kerne gantañ bemdez Doue, hini kantonioù Kallag, Mael-Karaez ha Rostren, ha n'on ket bet evit miret a soñjal etre me ha ma boned-lapig :\n« Gast, Jef, ma 'n em lak un den eveldout da skrivañ en ur brezhoneg ken fall-se, da belec'h ec'h aomp ? Laosk ar framm galleg-se gant an dud dizesk war ar yezh ha n'ouzont nemet ur brezhoneg palefarzh, ha skriv 'ta ez reizh :\nKristen ebet er c'hoad, loen ebet, evn ebet hag a lakfe (...). »\nHag evit ar frazenn all : N'eo ket en abeg d'ar voterien, avat.\nUr gerig ouzhpenn : e c'heller klevet keeet ! el lec'hioù ma vez distaget n'eo ket !, n'eus ket !, 'oa ket ! etc. gant an taol-mouezh war ket. Se zo just ur stumm berraet, ha ne vez ket klevet el lec'hioù ma vez lakaet an taol-mouezh war n'eo, n'eus, 'oa, evel Reter Kerne ha Reter Treger. Da skwer : ‒ Paeet eo ma banne ? ‒ Keet ! (Mes e Laruen : ‒ N'eee ket !)\nNotenn : Cheftegeu (e Plougastell), Chasgeu (e lec'hioù all), Chach-peurerion (geriadur Cillart de Kerampoul) = Suisse d'église.\nDistreiñ da lec'hienn TES\nen titloù e korf ar pennadoù\nAn temoù yezhadur\nUr pennad tennet d'ar sort


Aurora von Königsmarck pe Marie Aurora von Königsmarck (1662 - 1728) a oa ur gontez alaman ha svedat, brudet he spered hag he c'hened. Serc'h e oa da Friedrich August Iañ von Sachsen (1670-1733), anavezet ivez evel August der Starke (an hini kreñv), roue Pologn.\nMarie Aurora von Königsmarck\nKastell Agathenburg, lec'h he bugaleaj\nAr priñs Friedrich August Iañ von Sachsen (1670-1733), Dilenner Sachsen ha roue Pologn\n5 He deskadurezh\nGanet e oa e Stade, e dugelezh Bremen, war lez ar stêr Elbe. Merc'h e oa d'ar c'hont Kurt Christoph von Königsmarck (1634-1673) marvet e seziz Bonn, ha da Maria Christina von Wrangel (1628-1691), ha merc'h-vihan da Hans Christoph von Königsmarck (1600-1663). An eil bugel hag ar verc'h kentañ e oa. Daou vreur he doa: Philipp Christoph von Königsmarck ha Karl Johann von Königsmarck, hag ur c'hoar, Amalia Wilhelmina. Ouzhpenn-se e oa hanterc'hoar d'ar brezelour svedat Carl Gustav Wrangel, kont Salmis.\nHe breur henañ, Karl Johann, a oa marc'heg eus Urzh Malta, hag un avanturour brudet.\nHe c'hoar Amalia Wilhelmina -von Lewenhaupt dre he dimeziñ - a oa un arzourez dilettante.\nHe breur all Philipp Christoph a voe serc'h d'ar briñsez Sophie Dorothea von Braunschweig-Lüneburg, ha hi pried da roue Bro-Saoz, George Iañ, a oa ur priñs alaman a ouenn; krediñ a reer e voe muntret abalamour da se.\nHe yaouankiz a dremenas e kastell Agathenburg. Pa varvas o zad e 1673 eo o mamm a gemeras ar stur en tiegezh. Adalek 1677 e veajas da weladenniñ douaroù an tiegezh en Alamagn ha Sveden.\nE Sveden edo gant he c'hoar Amalia e-touez an dud brudet a gemeras perzh e c'hoariva al lez, paeroniet gant ar rouanez Ulrika Eleonora av Danmark. E 1684 e c'hoarias Aurora e-barzh Iphigénie, pezh ar Gall Jean Racine, c'hoariet gant maouezed hepken; hi an hini a oa Agamemnon. Kentañ gwech e oa, diouzh a ouzer, da c'hoari ur pezh gant maouezed hepken er vro. Daremprediñ a rae saloñs ar varzhez Sophia Elisabet Brenner.\nE 1691, pa varvas he mamm, e kuitaas Sveden, ha gant he c'hoar e tremenas meur a vloaz e Hamburg ma voe brudet he c'hened hag he donezonoù. E 1694 ez eas da Dresden, da glask roud eus he breur Philip Christoph von Königsmarck, nijet kuit eus Hanover ne ouie den penaos. Goulenn a reas skoazell digant an Dilenner Frederick Augustus Iañ da gavout Philip, ha ma vije marvet, skoazell da ziluziañ an aferioù susit. Ur pennadig goude e oa deuet da vout serc'h ofisiel an Dilenner. E miz Here 1696, e kêr Goslar, e c'hanas Aurora he mab Maurice, a zeuas da vout ur jeneral brudet.\nBuan avat ez eas skuizh August gant Aurora, ha hi a glaskas bezañ anvet da abadez Abati Quedlinburg, a oa perc'hennet gant an Impalaeriezh santel, pezh a dalveze kement ha bezañ anavezet da briñsez, ha kaout en-dro douaroù kollet he ziegezh e Sveden. Ober a reas ivez war-dro desevel he bugale, a oa ivez bugale d'ar roue.\nHe mignonez Maria Aurora von Spiegel, bet sklavez e Turkia ha plac'h a gambr gant Aurora von Königsmarck, a gemeras he lec'h e gwele ar roue.\nE miz Genver 1698 e voe anvet da abadez -kenrenerez, hag e 1700 da briolez, pe provostez (?) an abati, met o chom e oa e Berlin, pa ne veze ket e Dresden pe Hamburg. E 1702 e voe kaset a-berzh August da gannadez da Charlez XII, roue Sveden, d'e gamp goañv a oa betstaliet e Courland, met tro wenn a reas.\nMervel a reas e 1728, da 65 bloaz, e Quedlinburg.\nEn em dennañ a reas-hi neuze da abati Quedlinburg, ma voe priolez, ha dre-se priñsez eus an Impalaeriezh Santel, hag ober a reas war-dro he bugale.\nDaou vugel bastard he doe:\nMaurice (1696-1750) a vo marichal a Vro-C'hall, trec'hour en emgann Fontenoy, ha tad-kuñv da George Sand.\nAnne (1707-?) a zimezas en 1730 da Charles von Schleswig-Holstein-Sonderburg-Beck (1690-1774)\nAurora a oa desket bras, komz a rae meur a yezh, soniñ a rae lud ha viola da gamba. Skrivañ a rae, hag un toullad oberennoù he deus savet, ur ganaouenn, ur ganadenn. Ar barzh svedek Carl Snoilsky a ra anv anezhi en ur varzhoneg hir eus e zastumad Svenska bilder.\nMargareta Beckman, Aurora von Königsmarck, svenska bland fältherrar i stormaktstidens Europa, Stockholm 1998\nVoltaire, Histoire de Charles XII, Oeuvres completes, Tome XXII, Paris 1821. 89-90 pp.\nAdtapet diwar « https://br.wikipedia.org/w/index.php?title=Aurora_von_Königsmarck&oldid=1823656 »\nDernière modification le 10 Gen 2019, à 20:41


Journal de Renaud Camus, jeudi 14 août 1986\ncréée le vendredi 12 décembre 2014, 15 h 13\nmodifiée le jeudi 17 novembre 2016, 23 h 28Jeudi 14 août 1986, 11 heures du matin. Après une journée sur la plage avec Domenico et l’un de ses amis, Guido, je dînais ~~~~~, ~~~~~ ~~~~~, ~~~ ~~~~~~~~~~~ ~~~~~~~~~~, ~~~~ ~~~ ~~~~~~ ~~~~~~~. ~~~~ ~~~ ~~~~~ ~~~~~ touristique, bien sûr, ~~~~~ ~~’~~~~ ~~~~~~~~~~~~~ ~~’~~~~~~~~~~~~~~ ~~~ ~~~~~~ ~~~~~ ~~~ ~~~~~~~~~ ~~~ ~~~ ~~~~~~ ; ~~~ ~~~~~~~~~~~ ~~’~~ ~~~~ ~~~ ~~~~~~~~~~ ~~~ ~~~~~ ~~~’~~~~~~~~~, ~~~~~~~~~~~ ~~~ ~~~~~ ~~~~~ ~~~ ~~~~~~~~~~~~ ; mais pourvu qu’on ~~~~~ ~~~~~ ~~~~~~~~ ~~~ ~~ ~~~~~ ~~~~ ~~~~~ ~~~ ~~~~ ~~~~~~~~~ ~~~~~~~~ ~~~~ ~~~~~ ~~~~~~ ~~~ ~~~~ ~~~~~ ~~~~~~~~ ~~~ ~~~~~~ : ~~~ ~~~~~~~~~ ~~~~ ~~~~~~~~, ~~~~~~~-~~~~~~, ~~~ palais Pamphilj, le ~~~~~~~ ~~~~~~~~, ~~~ ~~~~~~~ ~~~~~~~~~~~~, ~~~ ~~~~~~ ~~~~~~~ ~~~~~~~~~~ ~~~ ~~’~~~~~~ ~~~ ~~~ ~~~~~~~~~ ~~~~~ ~~~ ~~~~~~~, ~~~~~~ ~~~~ ~~~~~~~~, ~~~~ ~~~~~ ~~’~~~~, ~~~~ ~~~~~~~~~~ ~~~~~~~~ ~~~~ chevalets, les obélisques ~~~ ~~~~ ~~~~~~~~~~~. ~~~~~~ ~~~~ ~~~~~ ~~~~~ ~~~’~~~ ~~~ ~~~~~~~~, ~~~~~ ~~~ ~~~~~ ~~~~~~ ~~~~~~~ ~~~~ Romains per bene et ~~~~ ~~~~~~~, ~~~ ~~~~~ ~~~~~~ ~~~~ ~~~~~~~~~~. ~~~ ~~~~~~ un, justement, de voyageur, ~~~~~~~ ~~~ ~~~~~~ ~~~~ ~~’~~~~~~~ ~~ ~~~ ~~~~~~~ ~~~~~~ ~~~ ~~~~~ ~~~~~~~~ ~~~ ~~~ ~~~~~~~. ~~~, ~~ ~~~ ~~~~~~~ ~~~~~~~~~, ~~~ ~~~~~~~’~~~ ~~~~~ ~~~~~, ~~~ ~~~~~ ~~~ s’installer à mon ~~~~~, ~~~ ~~~~~~~~ ~~~ ~~~~~~~ ~~~~ ~~~ ~~~~~ ~~~~~, ~~~ ~~~~~~~~, ~~~ ~~~~~~ ~~~’~~~ ~~~~~~~ ~~~ ~~~~ ~~~ ~~~~~~~~~~ ~~~ ~~~ ~~~~~~ ~~~ ~~~ ~~~~~~~~, fors myself, ~~~~ la terrasse du ~~~~~~~~~~~, ~~~~~ ~~’~~~~~~~~~~. ~~~ ~~~~~~~ ~~’~~~~~~~~~ ~~ ~~~~~~ ~~~~~~ (~~~ ~~~ ~~~ ~~~~~ ~~~~ ~~~~~ ~~~~~~~) ~~~ ~~~~~~~~~~~~~~~ ~~~~~~~~~~~~~~~~ ~~~~ ~~~~ ~~~~~~~~~~, ~~~~ ~~~ ~~~~~~~~~~~~~ ~~~~~ ~~~~ terres de l’art ~~~~ ~~~~ ~~~~~~~~~~~, ~~~ ~~~~ ~~’~~~~~~~~~ ~~~ ~~~~~~~~~ ~~~ ~~’~~~~ ~~~~ ~~~~~ ~~~ ~~~~ ~~~~~~~~~ ~~~~~~ ~~~~~~~, ~~~~ ~~~~~~~ ~~~’~~~~ ~~’~~~ ~~~~~~~~~~~~~. ~~’~~~~~~~~~~~~~ ~~~ ~~~~~ ~~~~~~ ~~~~~~~ joie réelle, ils ~~~ ~~~~~~~~~~ ~~~~~ ~~~~~~~~~~~ ~~~~~~ ~~~ ~~~~~ ~~~~ ~~~’~~~~~ ~~~~ ~~~~~~~~~~, ~~~~~ ~~~ ~~~~~~~ ~~~ ~~~~~ ~~~ ~~~ ~~~~~ ~~’~~~~ ~~~ ~~~~~ ~~~~~~~ ~~~’~~~ ~~~~~~~ ~~~~~~~~~~~~~~~, ~~~~ pas un accroissement ~~~ ~~~ ~~~~~~~~~~~. ~~~~~ ~~~~~~~ ~~~~~~~~~~~ ~~ ~~~~~ ~~~ ~~~~ ~~’~~~~~~ ~~~~~ ~~~ ~~~~~ ~~~~~~~~, ~~~~~~~~~ ~~~~~~ ~~~~~ ~~~~, ~~~~~~~~~~~ ~~~~~~~~~~ ~~~’~~ ~~~~~~-~~~~~~~~-~~~~-~~~~~ ~~~ ~~ ~~~~~~ « ~~~~~ de chic, quand même ».\nMais ~~~~ ~~~~~~~ ~~~ ~~~~ ~~~~~~ ~~~~~~~~~~~~~, ~~~~ ~~~~ ~~~~~~~~~~~. ~~’~~~~ ~~~ ~~~~~ ~~~~~~~ ~~~~~~~, ~~~~~~~~, ~~~~ ~~ ~~~~~ ~~~ ~~~~~~~~ ~~~ ~~~~ ~~ ~~~~~~~ ~~~ ~~~~~~~~ une semaine de ~~~~~~~~~ ~~~~~~~~~. ~~~ ~~~~ ~~~ ~~~~ ~~~~~~ ~~~ ~~~ ~~~~~~ ~~~~~, ~~~~~ ~~~ ~~~~~~~~~~ ~~~~~~-~~~~~~~, ~~~ ~~~~~~ ~~~ ~~~ ~~~~~~ ~~~~~~~~~~, ~~~ ~~~~~ ~~~~~~~~ ~~’~~~~~, ~~~ ~~~ sa chambre mortuaire ~~~~~ ~~~~ ~~~~~ ~~~~~~~ ~~~~~~~~, ~~~ ~~~ ~~~~~~ ~~~~~~~~ ~~~’~~~~~ ~~~~~~ ~~~~~ ~~~~ ~~ ~~~~~~ ~~~ ~~~ ~~~~~~~~~~~ ~~~ ~~~~~~~~~~~~~, ~~~ ~~~ ~~~~ ~~~ ~~~~~~~~~~~ ~~~~~ ~~~~~ jouissait en Suède, ~~~~~~~-~~~, ~~~~~~ ~~~’~~~~~ ~~~~~~~~~~~~ ~~~~ ~~~~~~~ ~~~~ ~~~~~~~~~~, ~~~ ~~~~~~ ~~~~ ~~~~ ~~~~~~~~ ~~~~~~~~. ~~~~. ~~~ ~~~~~~ ~~~ ~~~ ~~~~~~ ~~~~~~~~, ~~~~~ ~~~~~~~~~ ~~~ ~~~~~ ~~~~~ ~~~~ je me risque ~~ ~~~~~~ ~~’~~~~~ ~~~ ~~~ ~~~~ ~~’~~~~~~ ~~~ ~~~~~ ~~~~~~~~~ : ~~~~~~~~~, ~~ ~~~ ~~~~~~ ~~~ ~~~ ~~~~~~ ~~~~~, ~~~~ ~~~~~~~ ~~’~~~~~~-~~~ ~~~~~~ ~~~ ~~~~ ~~ ~~~ ~~~~~~ ? Or la réponse ~~ ~~~~~ ~~~~ ~~~~ ~~~ ~~~~~ ~~~~~~ ~~~~~~~~~~~ : ~~~~~~ ~~~’~~~ ~~~ ~~~~~~~~ ~~~~ ~~~ ~~~~~~~ ~~~~~~~ ~~~~, ~~~~~~~~~ ~~~~ ~~~~ ~~~~~~~~, ~~~ ~~~~~~~ ~~~~~ ~~~~~ ~~~ ~~~~~~~ de m’importuner. Ici ~~~ ~~~~~~~ ~~~ ~~~~~~ ~~~ ~~~~~~~~~~~~~ ~~~~~ ~~’~~~~~~~ ~~~’~~~ ~~~~ ~~~~~~~~ ~~~~~~’~~ ~~~~~, ~~~ ~~~~ ~~~~ ~~~~ ~~~~~~~~~~, ~~’~~~~ ~~~~~~~~ ~~~ ~~~~ ~~~ ~~~ ~~~~~, ~~~~ ~~~~~~ latines. Les Romains ~~~~ ~~~~ ~~~~~~~~~~~~~~~ ~~~~~~~~~~~~~ ~~~ ~~~~~ ~~~~~~~ ~~~~~~ ~~~~~~ ~~~~~~~~ ~~~~~ ~~~ ~~~~~~ ~~~ ~~~~~~~~~~~~ ~~~~~ ~~~~ ~~~~~~~. ~~~~ ~~~~~~~~, ~~~~~ ~~~ ~~~~~~~ ~~~ ~~~ ~~~~~ ~~~~~~~ animation d’allées et ~~~~~~~ ~~~~~~~~~, ~~~~ ~~’~~~~~~~~~~~ ~~~~~ ~~~ ~~~~~~ ~~’~~~ ~~~~~ ~~~ ~~’~~~ ~~~~~~~~~~~ ~~~~~ ~~~ ~~~~~~~~ ~~’~~~~~~~~~~ ~~~ ~~~ ~~~~~~~~~, ~~~ ~~~~~ ~~~~~~~~~. ~~~~~ ~~~~~~~~~~~~~ ~~ ~~’~~~~~ ~~~ l’autre, à sa ~~~~~~~ ~~~~~~~~~~~~, ~~ ~~’~~~~~~~~~~~~~ ~~~ ~~~~ ~~~~~~~ ~~~~~~, ~~’~~~~~~~~ ~~ ~~~~~~~~~~~ ~~~ ~~~~ ~~~~~~~~~~~~~ ~~~~~~~~ ~~ ~~~~~~ ~~~~~. ~~~~~~-~~-~~~ ~~~~ ~~~~~~~, ~~~~ ~~~~~~~~, ~~~~ ~~~~~~-~~~, ~~~ ~~~~ diminué d’autant. Les ~~~~~ ~~~~~~~~~~ ~~~~~ ~~’~~~~~~~~~~ ~~~ ~~~~ ~~~~~ ~~~~~~~~~ ~~~~~~~ ~~~~ ~~~~~~~ ~~’~~~~~~~~~ ~~~ ~~~~ ~~~~~~~~~~~~~, ~~~~~ ~~~~~~~~~~ ~~~ ~~~~~ ~~~~~~~ ~~~~~~~~~~~ ~~~~~~ ~~~~~~~~~ ~~~~ ~~~~~ ~~~~~ ~~~~~~~~~ de la virilité ~~~~~~ ~~~~~~~~~~, ~~~ ~~~ ~~~~~~ ~~~~~~ ~~~~~~~~~~~ ~~~~~~~~~~~~ ~~~ ~~~~. ~~~ ~~~~~~~~-~~~~~ ~~~~~~~ ~~~ ~~~~~ ~~~~~ ~~’~~~~~~~ ~~’~~~ ~~~~~~~~~ ~~~ ~~~ ~~~~~~~~~~ ~~’~~~~ ~~~~~~~, ~~~~~ ~~’~~~~~ ~~~’~~ vous plaquer contre ~~~ ~~~~ ~~~~~ ~~~~ ~~~~~~~~ ~~~~~~~, ~~~~~~~ ~~~’~~~ ~~~~~~~~~~~ ~~~~~~ ~~~~~~~ ~~~~~~~~~~~ ~~~~~~~~, ~~’~~~~ ~~~ ~~~ ~~~~ ~~~~~, ~~~ ~~~~~~~ ~~~ prétendre ~~~ ~~~~ ~~~~~, ~~~~~~~’~~~ ~~~~~~~ tout de même ~~~~ ~~~~~~~~~ ~~ ~~~ ~~~~, ~~~~~, ~~’~~~ ~~~~~ ~~~~ ~~~ bien.\nCurvers ~~ ~~~~~ ~~~~~~~ ~~’~~~~~~~ ~~~~ ~~~ ~~~~~~~~~~ ~~~ ~~~~~~~ ~~~~~~~~~ ~~ ~~~ ~~~~~~~ (~~~~~ ~~~~ ~~~ ne soit pas ~~~~~~~~~ ~~~ ~~~~, ~~~~~~~). ~~~~ ~~~~~ ~~~~ ~~~~ ~~~~~~~~~~~~~~ ~~~~~ ~~~~~~~, ~~~ ~~~~~~~~~~~ ~~~~ ~~~ ~~~~~~, ~~~~ ~~~~~~~~~~ ~~~~~~~~ ~~~~~ ~~~~~~~~~, ~~~ ~~~~~ ~~~~~~~~~~ ~~~~~ ~~~ ~~~~~~~~~~ intérêt, s’il advient ~~~~ ~~~~~ ~~~~~ ~~~~~~~~. ~~~ ~~~~~ ~~~~ ~~~~~~~~~~~~~~ ~~~~~~ ~~~~~~~~~~~, ~~~~~~, ~~~’~~~ ~~~~~~ ~~~~ ~~~~~ ~~~~~~~~ ~~~~ ~~~~ ~~~ ~~~, ~~~~ ~~~~~, ~~~ ~~~~~~ ~~~~ ~~~~~~, ~~~~, ils s’en souviennent ~~~~~~~~~~~~~, ~~~ ~~~~~ ~~’~~~~~~~~~ ~~~~ ~~~~~ ~~~~~~ ~~~~~~~~. ~~~~~~~~~ ~~~~~ ~~~~~~~~-~~~~ ~~~~~~~, ~~~~~~, ~~~~~~~~ ~~~~~~~~~~~ ~~~’~~~~ ~~~~~ ~~~~~~~~~~~~ ~~~~~ ~~~~~~~~ ~~~~~~~ ~~~~ ~~~~~~~~~~~ ? ~~~~~ ~~’~~~~~~ ~~~~~~~ ~~’~~~~~~~~~~~~ de ce mystère, ~~~~~~, ~~~ ~~~~~~ ~~~~ ~~~~~~ ~~~~~~~~~~ ~~ ~~~~ ~~~~~~~~~ ~~~ ~~~~~~~~~~~. ~~~ ~~~~~, ~~~~ ~~~ ~~~~~ ~~~~ ~~~~~~~~~~ ~~ ~~’~~~~~~~~. ~~~~ ~~~ ~~~~~~~~ ~~~~ ~~~~ ~~~ ~~~~~~~~ puisse leur apporter ~~~~~ ~~~~ ~~~ ~~~~~ ; ~~~~~ ~~~~ ~~~~~ ~~~’~~~ ~~’~~~~ ~~~~~~~~~~ ~~~~~ ~~~~~ ~~~~~~~~~~, ~~~~ ~~~~~~~ ~~~ ~~~ ~~~~~~ ~~~~ ~~~~~~~, ~~~~ ~~~~ ~~~~~ ~~~~~~ ~~~~ ~~~~~~~~ ~~~ regrettent de ne ~~~~ ~~~~~~ ~~~~ ~~~~~ ~~~~ ~~~~~~~ ~~~~~ ~~~~~~. ~~~~~~ ~~~ ~~~~~ ~~~ ~~~~~~ ~~~~. ~~~~~ ~~~ ~~~ ~~~~~ ~~~~~-~~~~~ ~~~ ~~~~ ~~~~~~~~ ~~~~ ~~~~~~~ ~~’~~~~~~~~~. ~~~~~~~~~~ ~~~ vie sexuelle et ~~~ ~~~~ ~~~~~~~~, ~~~~~~~ ~~~ ~~~~~~~~~~~ ~~~’~~~ ~~~~~~~~ ~~~~~ ~~~~~~~~ ~~~~ ~~~~, ~~~~~ ~~~~~~, ~~~ ~~~~~~ ~~~~~ ~~~ ~~~~~~~~ ~~~~ ~~~~~~ ~~~~~~~~~~, ~~~~ ~~~~~~ ~~~~~~~~~~~, ~~~ ~~’~~~~~~~~~~ comportements. L’égoïste vanité ~~~ ~~~~ ~~~~~~~ ~~~~~~ ~~~ ~~~ ~~~~~~~ ~~~ ~~~~~~ ~~~ ~~’~~~~~~ ~~’~~~~~~~~~~ ~~~~~~ ~~~~~ ~~~~~ ~~~ ~~~~~~~ ~~~~ ~~~~~~~~~ ~~~~~~~ ~~~~ ~~~~~~ ~~~~ ~~~~ ~~~~~~~~, ~~~~~ ~~~ arbre, pendant qu’on ~~~~ ~~~~~ ~~~~ ~~~~~, ~~~ ~~~~~ ~~~ ~~~~~~~~ ~~~~ ~~~~~ ~~~~~~~~~ ~~~~~ ~~~~~ ~~~~~~~~~ ~~~~~ ~~~ ~~~~~~ ~~~ ~~~~~~~~ ~~~~~~~~~ ~~~ ~~~ ~~~~~ ~~~~~~. ~~~~ ~~~~~~ ~~~ fréquente maladresse amoureuse, ~~~~~ ~~~ ~~~~ ~~~~~, ~~’~~~~~~~~~~ ~~~~~~ ~~~ ~~’~~~~~~~~~~~~, ~~~ ~~~~~~~~~ ~~~~~~ ~~~ ~~~~~ principe.\nUne ~~~~~~~ ~~~~~~~~, ~~~~ ~~~~~~ ~~~~~~~~, ~~’~~~~~~~~~, ~~~~~ ~~~~~~~~~~, ~~~~ ~~~~~~ ~~~ ~~~~, ~~~ comptoir de bar. ~~’~~~ ~~~~~ ~~~ ~~~~~~~~~ ~~~ ~~~~~~~~ ~~~~~~ ~~~ ~~~~~ ~~~~~ ~~~~~~~~ ~~~~~~, ~~~ ~~~~ ~~~~~~~~~~ ~~~ ~~~~~~~~~ ~~~~~~ ~~~ ~~~~~ ~~~ ~~~~~~ ~~~~~~~, ~~~ ~~~~~~~ ~~’~~~~~~~~~~~ ~~~~ je refuse d’attendre ~~~~ ~~~~~. ~~~~~~ ~~~ ~~~~~-~~~, ~~’~~~~~~~~ ~~~’~~~ ~~’~~~~~~~~ ~~ ~~~~. ~~~~~ ~~~ ~~~~~ ~~~~~~~~~ ~~~~~~~~~~. ~~~~~ ~~~ ~~~~~~ ~~~~ ~~~~~~ ~~~~~~ ~~~~, ~~~~ ~~~ ~~~~~~~~~~ ~~~ ~~~~~~, en ces matières ~~~ ~~~~ ~~~~~~~~~, ~~~~ ~~~ ~~~~ ~~~ ~~~~~~ ~~~~~~~ ~~~ ~~~~~~~~~ ~~~ ~~~ ~~~~~~, ~~~ ~~’~~~~~~~~~, ~~~ ~~~~~~ ~~~ ~~~ ~~~~~ ~~’~~~~~~~. ~~~ ~~~~~~~ ~~~~ ~~~ ~~~~~~~~ par m’impatienter et ~~~~ ~~~ ~~~ ~~~~~~~ ~~~~~~~~~. ~~~ ~~’~~~~ ~~~~, ~~~~~~, ~~~~ ~~~~~ ~~~ ~~~~~~~ ~~~~~~~, ~~~~~~~ ~~~~ ~~~ ~~~~~~~~~, ~~~~~~~ ~~~~~ ~~~~~~ ~~~~, ~~~~ ~~ ~~~~~~~~~ ~~~~~~~~ ~~~ bière d’une voix ~~~ ~~~~~~~~ ~~’~~ ~~~~~~~ ~~~~~~~~~~ savourée.\nPuisque ~~~~~ ~~~ ~~~~~~~, ~~~~~~ ~~~~~~~~, ~~~~ ~~~~~~~~~~~~ ~~~ ~~~ ~~~~ ~~~~~~~~, ~~~~~~-~~~ ~~~~~~~ : ~~ ~~~ ~~~~~~, ~~’~~~ ~~~~~~~ ~~~~~~~ ~~~ ~~~ garder à gauche, ~~~ ~~~~~~~~ ~~~ ~~~~~ ~~~~~~~~~~~ ~~~~~~~~~~~~~~, ~~’~~~~-~~-~~~~~ ~~~ ~~’~~~~~~~~ ~~~~~~ ~~~ ~~~~~ ~~ ~~~~ ~~~~~~~~~ ~~~~ ~~~~~ ~~~~~ “~~~~~~~~~”, ~~~~~ “~~~~~~~~”, ~~~~~ ~~~~~~~~~~~ ~~~ ~~~~~ “~~~~~~”, ~~~ un mot plus “~~~~~~~~~~~~~~” ~~~~ ~~~ ~~~ ~~~~~~~~~ “~~~~~~~~~~~~~~” ~~~~ ~~~~~~~~. ~~~~~ ~~~ ~~~~~~~ ~~~~ ~~~~~ ~~~~~ ~~~ ~~~~~~~~ ~~~ ~~~~~~ ~~~~~~~~~~~~ ~~~ ~~~~~~~~~ ~~~~~~~~~~~ ~~’~~~~ “~~~~~~~”, ~~~ ~~~~ ~~~~~~~~, très gentiment reçu ~~ ~~~~~~ ~~~~~ ~~~ ~~~ ~~~~ ~~~~~~~~~~ ~~~ ~~~ ~~~~~~, ~~~ ~~~~ ~~~~~~~~ ~~~ ~~~~~~~~~ ~~ ~~~~ ~~’~~~~~~ ~~~ ~~~~~~~~~ ~~ ~~~~~~ ~~~~~~~~ ~~~ ~~~~ ~~~~~~~~, ~~~~~~~~~~~~~~ à leurs traditions ~~~~~~~~~~~, ~~~~~~ ~~~~ ~~~ ~~~~~~~~~~~~~ ~~~~~~~, ~~~~, ~~~~~~ ~~~~ ~~~~~~~ ~~~~~~~~~~~~~~ ~~~ ~~~~~~ ~~~~~~~~, ~~~~~~ ~~~~ accepté…\nInéluctables ~~~~~~~~~~ ~~~ ~~~~~~~~ ! ~~~~~~~~~~~~ ~~~~~~~~~~ ~~~ ~~~~~ ! ~~~ ~~~~~~~~ ~~~~ pour l’écrivain un ~~~~~~~~ ~~~ ~~~~~~ ~~~~~~~. ~~’~~~~~~~ ~~~ ~~~~~ ~~~~~~~ ~~’~~~ ~~~~~ ~~~~~ ~~’~~~ ~~~~~~~~~~~ ~~~~~~~~~~~~ ~~~~~~~~~~~~~~ ~~~~~ ~~~~ ~~~~~~~~~~~~ ~~~~~~~~~~~ ~~~ ~~~~ ~~~~~~~ ~~~~~~~~~~ ~~~~~~~ ~~ ~~~~~ ~~~~~~~~, ou bien s’il ~~~ ~~~~~~ ~~~~~~~~~~ “~~~~~~~~~ ~~~~~~~~~~~ ~~~ ~~~~~~~~~~~~ ~~~ ~~’~~~~~~~~~~~~ ~~~~ ~~~~~ ~~~~~~~ ~~~ ~~~~~ ~~~~~~~~~… ” ; ~~~ ~~~ ~~~ ~~~ ~~~~~~~~ ~~~ ~~~~~~ ~~~ ~~’~~~~~~ ~~~ couteau entre les ~~~~~~ ; ~~~ ~~~ ~~~~ ~~~~~~~~~~~ ~~~~ “~~~~~~~~~~ ~~~~~~~~~~~~” ~~~ ~~~~ “~~~~~~~~ ~~~ ~~~~~~~~~~” ; ~~~ ~~~ ~~~ ~~~~~~~~~ “~~~~~~~~~~~~~~~~” ~~~ “~~~~~ ~~~~~~~, ~~~~~~~~~~~~~~”. ~~~~~~~~~~~~~~~ ~~~~~~~~~~ ~~~ l’être ! Rien de ~~~~~ ~~~~~ ~~’~~~~ ~~~~~~~~~~~~~, ~~~~~~ ~~~ ~~~~~, ~~~ ~~~~~~ ~~~~~ ~~’~~~~~~.


Ag en énormité ag er pehet marhuel - Wikimammenn\nAg en énormité ag er pehet marhuel\n1831 (p. 151-153)\n◄ Péh quer pourfitabl e er Retræd Ag en énormité ag er pehet marhuel Ar er Golér ►\nA béré é ellou er Verdér hac en dut aral hum chervigein revé ou devotion, pé révé ou dobér, pé revé avis ou Hovezour.\nAr en énormitè ag er pehet marhuel, a balamort mé ma caus de varhue hun Salvér.\nCONSIDÉRET péh quer bras é malice ha lousteri terribl er pehet marhuel, a p’en dé bet necessær de Vab uniq en Eutru Doué, d’en eil Person ag en Drindet, disquen ag en Nean ar en doar, ha quemér ur horf capabl de souffrein èl hun ré, eit en distrugein dré é souffranceu ha guet é varhue. El mé ma ou fal obéreu e gasse en dorfetterion d’er marhue, èl-cé ehué é ma hun pehédeu en dès degasset hun Salvér de souffrein ha de verhuel ér bed-men eit ou effacein.\n2.° Considéret penaus hun Salvér Jésus-Chrouist, eit gober demb comprenein gùel péh quer ponnér é bet dehou er sam eahus a hun pehédeu, a béré en dès hum garguet dirac justice terribl en Eutru Doué én hun léh, n’en dès quet hum goutantet a gondui ur vuhé carguet a boén hac a afflictioneu ; mæs en dès hoah fallet dehou hé achihue dré ur marhue quer calet ha quer méhus, deusto ma ellai golhein ol er pehédeu dré un dapen ag é Oêd scùillet én é Circoncision, pé dré un dapen ag é zar scuillet ér marchaussi a Vethléem, pé memb hempquin dré un act a volanté.\n3.° Considéret penaus, deusto mé ma marhue hun Salvér eit en ol dut, eit effacein pehédeu er bed antiér, éma marhuet neoah eit oh é particuliér, hac eit effacein hou pehédeu hui. Rac, èl ma vehai gùir én hou pehai lahet hui-memb un dén, querclous p’hou pehai queméret cant aral d’hou secour, èl p’hou pehai ean lahet hou ç’hunan ; èl-cé é ma gùir é hoès reit er marhue d’hun Salvér, a n’hou pehai groeit meit ur pehet marhuel, querclous èl pe n’en dehai quet er behérion aral secouret doh ou zu ; hac é ma gùir ehué é ellet tennein quement a bourfit ag é Bassion hac a é varhue, èl pe n’en dehai souffret, èl pe ne vehai marhue nameit aveit oh-hui hemp quin.\nAdtapet diwar « https://br.wikisource.org/w/index.php?title=Ag_en_énormité_ag_er_pehet_marhuel&oldid=80972 »\nKemmoù diwezhañ degaset d'ar bajenn-mañ d'an 24 Kzu 2015, da 13:49.


Skoaziadennoù d'ar c'hevredigezhioù | Ville de Vannes\nHentad ho koulenn skoaziadenn Comment compléter le téléformulaire Action sociale - Santé Sport Sport et cohésion sociale Accéder au téléformulaire\nAr c’houlzad skoaziadennoù d’ar c’hevredigezhioù zo oc’h emdroiñ.\nEvit gwellaat an doare da gas pe d’ober àr-dro ho koulennoù skoaziadennoù ec’h eus bet savet ur servij nevez enlinenn. Ne vern pe natur e vehe ho koulenn : skoaziadenn monet en-dro – ordinal pe dreistordinal– pe skoaziadenn evit an aveiñ, e rankit bremañ kas ho koulenn skoaziadenn enlinenn hepken dre ar bellfurmskrid « Kevredigezhioù – Goulennoù skoaziadennoù ».\nGet ar skoaziadenn ordinal e c’heller argantaouiñ mererezh standur ha hollek ho kevredigezh, hervez he fal sokial.\nGet ar skoaziadenn dreistordinal e c’heller argantaouiñ un ober pe ur raktres dibar douget get ho kevredigezh. Ne c’hell ket ar skoaziadenn lakaet evit an ober-se pe ar raktres-se bout implijet evit oberoù arall ag ar gevredigezh. Rankout a ra ar gevredigezh prouiñ ec’h eo bet implijet ar skoaziadenn-se evit ar raktres skoazellet.\nGet ar skoaziadenn evit an aveiñ e c’heller sikour argantaouiñ madoù aveiñ ar gevredigezh (preniñ arrebeuri, dafar sport…).\nHentad ho koulenn skoaziadenn\nKas ho koulenn dre ar bellfurmskrid enlinenn « Kevredigezhioù – Goulennoù skoaziadennoù ».\nEnrolliñ ho koulenn ha kas d’ar servij ensellet – kontrolliñ ha resevet e c’hell bout ho koulenn.\nStudiiñ ho koulenn\nDiviz ar C’huzul-kêr\nKemenn an diviz kemeret a-zivout ar skoaziadenn-se\nEzhomm sikour evit leuniiñ ar furmskrid ?\nPrest eo Ti ar C’hevredigezhioù d’ho sikour evit kement goulenn pe sikour a denn d’ho koulenn skoaziadennoù, pgz 02 97 62 69 35 / 02 97 62 69 36.


ar pep ...añ - Wikeriadur\nar pep ...añ\nSavet diwar ar ger-mell strizh ar, an anv-gwan pep ha derez-uhelañ un anv-gwan bennak.\nAr pep brasañ\nAr pep fallañ\nEno e vez roët ar pep fallañ d'ar beorien. — (Jules Gros, Le trésor du breton parlé Troisième Partie, 1974, p. 121, 122.)\nAr pep gwashañ.\nAr pep gwellañ.\nAr pep kevrinusañ:\nAr pep kevrinusañ eo perak n'en devoa ket klasket sachañ 'nezho en e gostezenn a-raok... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 62.)\nAr pep poaniusañ:\n[...], rak dalc'hmat abaoe deiz kentañ hon eured e samme hi war he chouk ar pep poaniusañ d'ober en hon tiegezh. — (Jarl Priel, Amañ hag Ahont, Al Liamm, 1957, p. 130.)\nAr pep pouezusañ:\nAr pep pouezusañ e oa kaout an dizober eus Norberzh, hag eus Malfoy. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 246.)\nAr pep retañ:\n« [...]. Desket out... ha dizifenn, pa n'ouzez ket ar pep retañ. » — (Youenn Drezen, Sizhun ar Breur Arturo, Al Liamm, 1971, p. 42.)\nUn tamm kozh evel-just, met aze emañ ar pep retañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 241.)\nAr pep ...añ eus\nDaou eus ar re-mañ a oa brudet dreist ar re all, Bibi ha Kac'her, a dremene ar pep brasañ eus o amzer o tisheolañ dindan ar Groaz Vras, e-keit ha ma veze an dud a-zoare o labourat. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 233.)\nKement-se ne vire ket ouzh ar pep brasañ anezho, kuzulierien hag all, da gas o bugale d'ar skolioù kristen. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 243.)\nHogen ar pezh a oa heverk en e gorfadurezh, ar pep gwelusañ ha splannañ eus e gorf, setu pezh a oa : [...]. — (Jakez Konan, Lannevern e kañv ha danevelloù all, Al Liamm, 1980, p. 16.)\nPaotred ha merc'hed tro hanter-kant, tri-ugent vloaz, ar pep brasañ anezho, ur guchennig tud yaouank, unan bennak koshoc'hik. — (Goulc'han Kervella, Brezel ar Rigadell, Al Liamm, 1994, p. 15.)\nSe zo kaoz e tremene Harry ar pep brasañ eus e amzer e-maez an ti, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 37.)\nO tisplegañ dezhañ ar pep bravañ eus an taolioù-c'hoari e oa pa voe digoret dor ar c'hombod adarre. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 115.)\ngalleg : ce qu'il y a de plus ... (fr)\nAdtapet diwar « https://br.wiktionary.org/w/index.php?title=ar_pep_...añ&oldid=314121 »\nKemmoù diwezhañ degaset d'ar bajenn-mañ d'an 9 Ebr 2021, da 13:34.


Poltred Venceslaus Ulricus Hammershaimb war un timbr\nVenceslaus Ulricus Hammershaimb (25 a viz Meurzh 1819 - 8 a viz Ebrel 1909), anavezet ivez evel V. U. Hammershaimb pe Venzel Hammershaimb, a oa ur pastor hag ur yezhoniour faeroat. Sellet a reer outañ evel tad ar faeroeg skrivet.\n2 E labour evit ar yezh\nEus Alamagn e oa e familh eus tu e dad, met desavet e voe ar paotrig en inizi Faero ha sellet a rae outañ e-unan evel ur Faeroad. Studiañ a reas doueoniezh e Kopenhagen, hag eno e reas anaoudegezh gant Nikolai Grundtvig, pastor ha prederour. Distreiñ a reas d'an enezeg e 1855 hag en em staliañ en enez Streymoy. Troet e oa gant ar rannyezhoù faeroek ha studiañ a reas anezho a-zevri. E 1862 e voe anvet da bastor en enez Eysturoy. Adalek 1866 e voe kannad e parlamant an enezeg, al Løgting, e-pad tri respet. Kuitaat a reas an enezeg e 1878, ha mont d'ober e annez, gant e wreg, en enez Sjælland, e Danmark, ma oa pastor ivez. E 1897 en em stalias e Kopenhagen, hag eno e varvas e 1909.\nE labour evit ar yezhAozañ\nE 1846 e voe embannet gant Hammershaimb ul levrig kentañ diwar-benn an doare-skrivañ faeroek. Tost-kenañ e oa doare-skrivañ Hammershaimb ouzh hini an norseg kozh. Diwezhatoc'h e voe klasket modernaat an doare-skrivañ-se gant Jakob Jakobsen evit bezañ tostoc'h d'an distagadurioù modern, met labour hemañ ne reas ket berzh. Hiziv c'hoazh, en XXIvet kantved, eo disheñvel a-walc'h ar faeroeg skrivet diouzh ar yezh komzet. Diwar labour Hammershaimb avat e voe kroget da embann skridoù e faeroeg. E 1890 e voe embannet ar gazetenn faeroek kentañ, Føringatíðindi.\nFæröiske Kvæder ("Barzhonegoù faeroek"), 2 levrenn, 1851-1855, Kopenhagen; eil embannadur 1969\nFøroyingasøga ("Saga Faeroiz"), 1884, Tórshavn ; aembannadur e 1919 ha 1951\nFærøsk Anthologi I ("Antologiezh faeroek"), 2 levrenn, 1891 Kopenhagen; eil embannadur, Tórshavn 1969\n↑ Faeroese (føroysk) (en)\nAdtapet diwar « https://br.wikipedia.org/w/index.php?title=Venceslaus_Ulricus_Hammershaimb&oldid=1771934 »\nDernière modification le 5 Her 2017, à 21:05


Combes Langue bretonne\nBROUDIG (Fañch). - Combes a-eneb ar brezoneg. - Brest : Brud Nevez, 1998. - 127 p. - (Leoriou bihan Brud Nevez, 2).\nISBN : 2-86775-174-X\n100 vloaz 'zo, eo bet digemeret e Frañs al lezenn Disparti etre an Ilizou hag ar Stad. Med tri bloaz a-raog e oa bet beh dija, dreist-oll e Breiz, etre ar gouarnamant hag ar gatoliked.\nRag e 1902 setu ar gouarnamant renet gand Emil Combes o tivenn ouz ar veleien ober gand ar brezoneg evid prezeg hag evid ober katekiz. Kerkent e teu "Kroaz ar Vretoned", ar gazetenn gatolik renet gand F. Vallée, da gounnari : "al liberte a zo gwasket !"\nEun dibab deuz ar pennadou embannet war ar Groaz etre 1902 ha 1905 diwar-benn an afer-ze eo a vo kavet el leor-mañ.\nSklêrijenna ahanom a ray an dibab a bennadou-mañ war ar pez a zoñje e penn kenta ar hantved ar re a felle dezo "sôvetaad war eun dro ar Vro, ar Yez hag ar Feiz". Ha klokaad al leor a zo bet embannet ahendall en galleg e ti "Coop Breizh" diwar-benn ar memez sujed : "L'interdiction du breton en 1902".\nAr Vretoned a-eneb Combes\nRaglavar al leor\nE fin ar bloaz 1902, d'an 29 a viz gwengolo, eh embannas Prezidant ar Huzul - evel a veze anvet da neuze ar Henta Ministr - eur helhlizer o tivenn ouz ar veleien prezegenni nag ober katekiz en brezoneg. Emile Combes eo a oa ar Prezidant, hag e oa war ar memez tro Ministr an Diabarz hag ar Hult. Hervezañ, ne oa nemed ar galleg hag a helle ar veleien ober gantañ. Ar re ne fellje ket dezo senti, ne resevjent ken a hopr digand ar Stad , hag e gwirionez, 127 a veleien deuz a Vreiz-Izel a vo tennet o fê diganto etre 1903 ha 1904, war zigarez ma reent eur "gwall-implij" deuz ar brezoneg en o ilizou.\nEur bern cholori a zo bet dre ar vro e-pad eun toullad bloaveziou, diwar goust ar helhlizer-ze. An eskibien hag an dud a iliz a zavas o mouez a-eneb, evel just. An tu dehou a reas ar memestra. Med n'eo ket ind-i nemetken : republikaned 'zo, hag a oa a-du a-hend-all gand ar bolitikerez a veze renet a-eneb an Iliz hag ar veleien gand ar gouarnamant, a gredas dislared Combes war ar poent-se ha divenn ar brezoneg.\nBiskoaz, a gav din, n'eus bet kemend-all a reuz er vro abalamour d'ar brezoneg. Kaset e veze an archerien war varh pe war droad d'ober tro ar parreziou, da houzoud e peseurt yez e veze greet ar zarmoniou hag ar hatekiz. E Lezneven en em vodas 200 maer deuz Penn-ar-Bed, hag a zisklêrias e oant prest da zizenti ouz ar reolennou nevez, ha bodadegou all a oa bet c'hoaz er Morbihan. Enklaskou a oe greet war houlenn Aotrou 'n Eskob Kemper ha Leon ha war urz Prefed Penn ar Bed. An tri guzul jeneral deuz a Vreiz-Izel a votas a-eneb ar helhlizer. Tabut a oe beteg e Kambr an Deputeed hag er Senad. Pennadou a veze e-leiz war ar hazetennou.\nAn istor-ze eo am-eus studiet dre ar munut en eul leor a 180 pajennad a zo o paouez beza embannet gand "Coop Breizh" : "L'interdiction du breton en 1902. La IIIe République contre les langues régionales" : rag en galleg eo ema skrivet al lodenn vrasa deuz an diellou a zo bet miret war an afer-ze. Al leor-ze a ranker da lenn eta, evid gouzoud petra oa da vad implij ar brezoneg e penn kenta ar hantved e-touez an dud vraz koulz hag e-touez ar vugale, pehini oa santimant gwirion ar veleien hag an eskibien e-keñver yez, petra 'zoñje ar skolaerien hag ar Brefeded.\nEl leor-ze e tisplegan ive penaoz ha perag eo deuet Combes da zivenn ar brezoneg en ilizou : evid ober brezel a-dra-zur d'ar veleien ha d'an dud a iliz hag a oa re vraz o galloud er vro d'ar houlz-se, deuz ar pez a zoñje ar republikaned hag al laiked; mez evid klask unani gwelloh ha kreñvoh Bro-Hall e-keñver yez koulz hag evel broad, se zo sklêr ive. Dija n'e-noa ket ar brezoneg a blas er skol abaoe 1897, pa oa bet disklêriet gand an Inspektor Akademiez Dosimont ne ranke beza klevet ger brezoneg ebed nag er hlasou nag er porziou-skol. Ar wech-mañ eo skarza ar yez deuz an ilizou a oa c'hoant d'ober.\nMa oa Combes a-eneb ar brezoneg avad, ar Vretoned - pe Bretoned 'zo da nebeuta - a oa a-eneb dezañ kerkoulz all. Anad eo an dra pa lenner eur gazetenn evel "Kroaz ar Vretoned". Bez' e oa homañ eur stagadenn da "La Croix des Côtes-du-Nord". Tamm ezomm ebed da zisklêria e oa 'barz ar gont-se eur gazetenn gatolik, ha krenn deuz tu ar virourien. Sizunieg e oa, war diou bajennad e 1902-04, war beder e 1905, ha skignet e veze dreist-oll en bro-Dreger, med lennet e veze evelkent gand tud kar-o-yez e leh all.\nFrañsez Vallée eo a oa neuze e Sant-Brieg rener "Kroaz ar Vretoned". Nebeud a bennadou a zo bet sinet gantañ war-eeun, med divinoud a heller heb re a ziêzamant eo eñ e-neus skrivet eur halz deuz ar pennadou dizano. E genlabourerien a oa dreist-oll Dir-na-dor, hag a embannas "Pipi gonto" e 1902 justamant; Erwan Berthou, an drouiz-meur, hag a embannas eñ "Dre an delenn hag ar horn-boud" e 1904; Ar Yeoded, an ano-pluenn ma ree gantañ Aogust Bocher…\nWar "Groaz ar Vretoned", er bloaveziou-ze, e veze pennadou a beb seurt : marvaillou (evel "Ar penn-baz dero"); barzonegou (evel "Me gar va Breiz-Izel !" pe "Gwerz war dismantr Kêr Sant-Per ar Martinik"); kantikou ("Nouel nevez", "ar Basion"…). Moullet e veze ive war ar gazetenn keleier diwar ar henstrivadegou brezoneg, studiadennou diwar istor Breiz pe istor ar relijion ("Buhez Sant Milio"), pennadou diwar al labour-douar ("ar gwenan"…). War ar Groaz e veze embannet a-hend-all a zizun da zizun skridou evel "Ma beaj Jeruzalem" diwar bluenn Kloareg ar Wern, a-raog ne vefe greet leoriou deuz outo da houde. Ne veze ket a gaoz deuz politik dalhmad. A-raog votadeg ar 27 a viz ebrel 1902, eh embannas koulskoude "Kroaz ar Vretoned" eun heuliad pennadou da zisplega d'he lennerien sklêr hag anad "'vid piou vo dleet voti".\nAdaleg ma teu ar gouarnamant renet gand Emile Combes d'ober brezel d'an urziou frered ha leanezed, ha pa deu da zivenn ouz ar veleien ober implij deuz ar brezoneg en o ilizou, neuze avad e teu "Kroaz ar Vretoned" da gounnari : "al liberte a zo gwasket !". War beb niverenn pe dost, e pako Combes e begement : Combes, "ar hakouz vil", "an torfetour", "an amprevan louz, an touseg fall hag hudur", mestr ar Frañmasoned ha mevel an diaoul, "an den milliget", "ar renead", "enebour on bro"… Tamall a reer outañ kaoud c'hoant da laha "hag on yez hag on feiz" dre berz eul "lezenn fallakr", beza eun "hader a varo", an hini a daol "eur vantell a vez war ar Republik"…\nSetu ma 'm-eus soñjet e vije mad adembann eun dibab deuz ar pennadou bet moullet d'an ampoent war "Groaz ar Vretoned", an testennou nemeto pe dost bet savet en or yez diwar darvoudou 1902 hag ar bloaveziou war-lerh. Evelse e welo pep hini penaoz eh eo bet bevet an darvoudou-ze gand on henvroiz : anad a-walh, diwar ar pennadou, ne oa ket an oll Vretoned deuz ar memes aviz.\nVallée hag e genlabourerien, oh embann eur gazetenn vrezoneg, ne hellent beza evel just nemed a-eneb divizou Combes. Stag da vad - n'eus ket a voien da veza muioh - e oant ouz ar yez, hag evito "eur breton ne dle ket trei kein d'ar brezoneg… n'eus forz pegen braz desket e vije". Mez evito n'eo ket Combes an enebour gwasa d'ar yez (ha d'ar vro), enebourien all a oa : an diegi, an dizunvaniez, an diouiziegez… Ne oant ket evid se a-eneb ar galleg : "deskom ar galleg er skoliou… chomom stag d'ar brezoneg pa ne vo red a halleg". Ar galleg ah anzavent eo "yez ar penn", hag ar brezoneg "yez ar galon". Ha petra eo yez ar galon nemed hini an tiegez "ha dreist peb tra oll hini ar gelennadurez hag ar hreañsou kristen". An diou yez eta ne oant ket hervezo war ar memez renk.\nMuioh evid ar yez c'hoaz, eo ar feiz eo a veze lakeet er penn a-raog gand "Kroaz ar Vretoned". Dindan talbenn ar gazetenn e veze moullet ingal ar hrenn-lavar anavezet eo "ar brezoneg hag ar feiz breur ha c'hoar en Breiz". Med estreged hemañ a oa, ha lenn a helled ive : "gand brezoneg eo deut ar feiz, Gand ar galleg ez aio a Vreiz". Ne houzañve ket ar Groaz e vije kaset al leanezed dre nerz er-mêz o skoliou, na heget "on beleien beteg en on ilizou", na greet an disterra gaou ouz ar Relijion.\n"Dalhom d'on bro ha d'on feiz", a skrive c'hoaz "Kroaz ar Vretoned". Med petra oa "ar vro" evid ar gazetenn vrezoneg ? Ne lake ket, evel eo bet techet an Emzao d'ober goude, eun disparti pe eun troh splann etre "Breiz" ha "Bro-Hall". Breiz evel just eo "ar vro", ha Breiz-Izel muioh c'hoaz : "Breiz-Izel eo ar Vamm". Breiz-Uhel avad ne vez ket lakeet bepred da veza eul lodenn deuz Breiz, hag a-wechou e lenner traou hag a zouezo meur a hini en deiz a hirio : e niverenn ar 17 a viz ebrel 1904, e reer zoken deuz "Gallaoued Breiz-Uhel ar re wasa euz an oll Hallaoued"… Eun diforh a reer, war a zeblant, etre "Bro-Hall" hag "ar Frañs". Deuz eun tu e skriver o-deus "a-viskoaz ar Hallaoued bet droug ouz ar Vretoned", beteg diougani "ar Breizad d'ar Gall a vo treh !". Deuz eun tu all eh embanner a-raog ar botadegou : "Frañsizien, bet a-du gand Frañs ! Breiziz, bet a-du gand Breiz !"… Beb tro ma vez votadeg e tiskouez skrivagnerien ar Groaz beza Fransizien evel ar re all. Añfin, pas toutafed.\nRag ar Groaz sañset ne ra ket a bolitik, ha n'eo "na Bleiz na Monfort" : "me n'on na ruz na gwenn; me n'on nag evid ar Republik nag evid ar Roue, me zo hepken evid Breiz-Izel, ma mamm". He reolenn-vuhez eo "Doue hag ar Vro". Ar Vretoned, emezi, ne dleont kaoud nemed eur banniel, hini Breiz, ha sañset eo red dezo diwall da gerzed "war-lerh bannielou ar Frañsizien n'eus forz pehini vo o liou". Kement-mañ avad ne vir tamm ebed ket ouz ar gazetenn - er hontrol - da gemer penn-da-benn war he hont an tezennou a vez dispaket er Frañs a-bez gand an tu dehou hag ar virourien :\n- Taoler an dismegañs war ar Republik.\n- Goapaad "ar baotred ruz" - Taldir eo a ra.\n- Divenn an arme, gand ma ne vo ket dizuj ar zoudarded.\n- Nah ar skoliou dizoue.\n- Enebi ouz ar hazetennou fall, al labour zul, ar hanaouennou sod, an dañsou hudur (evel ar polka), "ar sehed plijadureziou a zired warnom euz a beb tu"…\nRoud a gaver ive war "Groaz ar Vretoned" deuz eur spered eneb an estrañjourien (gwelit penaoz en em gemer evid diskar unan hag a zo war ar renk e Keriti, war zigarez zo eul liou almaneg war e ano), ha dreist-oll deuz eur spered eneb ar Yuzevien : "c'hoant ho-peus da laoskad ho liberte, ho madou gand ar sosialisted, ar Judevien ?". Gwir eo n'eo ket echu tre an afer Dreyfus…\nGand se, n'eo ket souezuz ma zo Bretoned vad, ha re all ha n'int ket kerkoulz, kredabl. Ar re wella toud eo Leoniz. E-kerz an hañv 1902, o-deus gouezet ren "eur brezel ken kaer" eneb gouarnamant Combes : "o gwiskamant a vezo dre oll evel gwiskamant Soudarded ar Wirionez, hag o banniel, banniel ar Gwir eneb ar Bed". Padal, Landregeriz a reer mez dezo ha ne vo laret o ano "nemed gand dispriz" pa h eo bet mad dezo digemer eur skeudenn deuz Renan war blasenn an iliz-veur. Anatol ar Braz a vo tamallet dezañ beza deuet d'ober eur brezegenn e Landreger en enor d'ar brasa skrivagner bet ganet biskoaz eno : red e oa dibab etre Sant Erwan ha Renan, da lared eo, kement hag ober, etre Jezuz ha Barabaz ! Zoken e-touez ar veleien, he-deus ar Groaz eun tamm douetañs e vefe lod a vefe prest da brezeg en galleg evid derhel d'o yalh, pa zo lod all ha ne rafent nemed hervez o hoñsiañs hag a gendalh int da brezeg en brezoneg.\n"Kroaz ar Vretoned" n'eo ket daoust da ze evid kaoud eur wir levezon war red an darvoudou. Kaer he-deus gervel an dud da voti "mad", e rank anzao eo bet "fall a-walh" ar votadeg evid ar huzuliou ti-kêr e 1904 : toud ar pez a gav da lared eo ra vo ar votadeg-se "eur gentel da neb a fiñv c'hoaz en e greiz eur galon vreizad ! Sursum corda ! D'an neh ar halonou !". "Petra d'ober evid enebi ha sôvetaad war eun dro ar Vro, ar Yez hag ar Feiz", a houlenne e miz here 1902, eun nebeud sizunveziou goude ma oa bet embannet e gelhlizer gand Combes : "sevel on mouez", emezi. Evid se, toud ar pez a houlenne digand he lennerien a oa kas o ano d'ar gazetenn, med war a zeblant ne zigemeras ket kalz a zinaturiou.\nTost da gant vloaz a zo tremenet abaoe, hag abaoe eo cheñchet a-grenn stad ar brezoneg en e vro. Sklêrijenna ahanom a ray da nebeuta ar pennadou-mañ war ar pez a veve ha war ar pez a zoñje hag a skrive e penn kenta ar hantved ar re hag a felle dezo divenn ar hreñva o feiz, o yez hag o bro. Kazetennou all evel "Le Courrier du Finistère" o-deus bet embannet ive pennadou e brezoneg diwar darvoudou 1902. Med ar re a zo bet moullet war "Kroaz ar Vretoned" a zo dezo eun ton ispisial (…).\nAr Vretoned hag ar Frañmasoned\n(…) Leoniz, mar o-devoa stourmet ken mad eneb Combes hag ar Frañmasoned, e oa abalamour ma o-devoa dalhet bepred tost da giziou ar re goz; o terhel mad d'ar brezoneg, o-devoa ive dalhet mad d'ar feiz. N'eus netra gwirroh, rag setu bremañ ar Frañmasoned oh êsaad ive skei o dent 'barz ar brezoneg; laret a zo bet gante, en eur vodadeg en Pariz, e vije red d'ar gouarnamant harz bremañ ar veleien da brezeg ha d'ober katekiz en brezoneg. Perag ?\nAbalamour o-deus tôlet pled ive penôz ar brezoneg a vir ar feiz; 'vid koueza war ar feiz, e welont eo red dê, da genta, laza he breur, ar Brezoneg. Kement-mañ a diskouez dim penôz na dleom ket distaga, an eil diouz egile, ar Feiz hag ar Brezoneg; rag dinerz en em gavont an eil heb egile; a-gevred avad, n'o-deus aon rag netra, na rag Combes, na rag Waldeck-Rousseau, na rag o mestr, an diaoul. Soñjit mad penaoz Breiz-Izel a zo grêt deuz an daou dra-ze, Feiz ha Brezoneg, he horv hag heh ene. Rei da Vreiz tôl ar maro e vije distaga enni ar feiz deuz ar brezoneg, heh ene deuz he horv (…).\nKroaz ar Vretoned.\nD'an 21 a viz gwengolo 1902.\nKomb en Breiz\n"Mez da Landregeriz" : sed ar varzoneg a skrivas war ar Groaz "eul Leonad hag e-neus doñjer ouz Renan, Komb hag o mignoned" :\n"Mez deoh-hu Landregeriz\nNe vo ken hoh ano\nLaret nemed gand dispriz\nE pevar horn ar vro".\nSed amañ a-hend-all ar renta-kont a voullas ar Groaz deuz an devez ma oa bet Combes en Landreger :\n(…) Pa zigouezas an ôtrou Komb en Gwengamp, e oa eno, o hortoz anezañ, an ôtrounez Olier ha du Roskoat, kannaded (pe deputeed) ar Vro. En sell e oant d'ober da Gomb eur brezegenn en ano ar Vretoned ha da zevel o mouez a-eneb d'ar vinistred. Na oent ket lezet da dostaad; an eil-brefed a hourhemennas zoken d'ar bolised o lakaad er-mêz euz an ti-gar. Da heul ar wall-dro-ze grêt ouz an ôtrounez Olier ha du Roskoat, e savas trouz en kêr; an ôtrounez Salaun ha Milon, hag al lamponed a heuill anê, o-dije bet c'hoant a-walh da hoari o fôtred fall, evel an deiz all, mez harzet e oent gand an archerien.\nA-hed an hent, euz Pontreo da Landreger, ha dreist-oll en kêr ar Roh hag en Pleuzal, ez eus bet c'hwitellet da Gomb euz ar gwella. En Landreger ive pôtred kaloneg deut euz pevar horn ar Vro o-deus greet trouz dezañ herr ha m'hellent.\nEuz o zu, ar vinistred a oa deuet gante dispaherien euz ar re a vez greet anê "Apaches" pe "Eglantinards" da youhal "Vive Combes" hag "A bas la Calotte". Unan euz ar bôtred-ze a-nevoa skrivet en a-rôg zoken d'an ôtrou chaloni Ar Gov, person Landreger, eul lizer euzuz leun a wall-gomzou hag a zroug-pedennou. Gourdrouz a ree diskar an iliz-veur gand dinamit ha stleja an osti sakr er vouillenn ma kredfe ar gatoliked sevel o mouez.\nMeur a dud a zo bet gwall-lakaet gand ar barizianed fall-ze, dreist-oll eun itron Kerpoisson hag he fried hag an aotrou Tremodan.\nDaoust d'an dispaherien da youhal ha d'ar zoudarded (6000 pe dost a oa anê) da vired ouz ar re vad da dostaad, Komb a zo bet kanet dezañ e begement gand mouez skiltruz ar c'hwitellou, n'o-deus ket ehanet da dregerni ouz e skouarn ken a findaone.\nLidou zo bet en iliz ive da houlenn e bardon digand Doue evid an dismegañs greet outañ an deiz-se. Karet e-nije an nen gweled en iliz muioh a Vreiz-Izeliz ha kleved, en respont da youhadennou digristen losket gand ar Hallaoued vrein en galleg, kantikou ha prezegennou brezoneg. Se a vije bet ar gwella respont d'al lezenn divrezoneg douget gand Komb. Gwaz a ze, ne oa ket en iliz nemeur a Vretoned (…).\nD'an 20 a viz gwengolo 1903.\nEur poltred : Eur stal c'hoariou e Karaez (Penn-ar-Bed).


Marc’had bleunioù an hañv : D’ar Sul 8 a viz Mae 2022\nMarc'had bleunioù an hañv\nLe 27/04/2022 • Mis à jour le 27/04/2022 | 11h04\nDistro eo Marc’had bleunioù an hañv ! An 28vet koulzad a vo aozet gant Kêr Gemper d’ar Sul 8 a viz Mae 2022, eus 9e vintin da 6e30 noz. Anavezet mat gant liorzherien ar c’horn-bro eo an darvoud-mañ a vo e boulouard Amiral Kergelenn, straed ar Park ha straed ar Roue Grallon.\nUn digarez eo evit ar re a zo sot gant al liorzhañ da zizoleiñ spesadoù plant nevez ha da brenañ produioù a-zoare. 23 produer ha 11 artizan a ginnigo 43 stand plant. Kavet e vo peadra da ginklañ e liorzh ivez ha digoust eo ar mont-tre !\nKalz a spesadoù plant disheñvel a vo kinniget : brousgwez, plant bloaziek pe bividik, bodoù-roz, temzoù-boued, plant frondus, chugek pe kreizdouarel, legumaj, agrum hag all...\nGallout a raio ar weladennerien bezañ aliet gant an diskouezerien : liorzherien, kevredigezhioù-liorzhañ ha renerezh ardremez, glasveziñ ha bevliesseurted Kêr Gemper. Kizidikaet e vo ar publik ivez ouzh an dalc’hoù endroel : liorzhañ hep diastuzer, merañ a-ziforc'h ar glasvezegoù, roteliñ al lastez liorzhañ, h.a. A-drugarez d’an alioù-se e c’hallo pep hini kemm ha gwellaat e bleustroù.\nMeur a abadenn kinniget\nEus 10e da 12e vintin e vo lusket un atalier “Renabl ar vevliesseuted” gant Kevre gwareziñ al laboused (KGL) e Traoñienn Sant-Laorañs.\nEus 3e da 4e30 g-m. e vez kinniget ur valeadenn e liorzh ar Retred gant ul liorzher. Emvod e mont-tre al liorzh er straed Elie Fréron.\n20 plas a zo evit pep abadenn.\nRet eo lakaat e anv gant renerezh ardremez, glasveziñ ha bevliesseurted Kêr Gemper : 02 98 98 88 87 pe espaces.verts@quimper.bzh\nAr c’hevredigezhioù a vo\nKevredad liorzhañ Kemper\nAr BLEB (Beveziñ lojañ hag endro bevañ)\nKevre gwareziñ al laboused\nAr Bretelles Vertes (sonerezh)\nDont a raio servijoù Kêr hag an Tolpad-kêrioù\nSkipailhoù renerezh kelc'hiad an dour, lastez ha naetadurezh Kemper Breizh Izel a vo evit respont d’ho koulennoù diwar-benn ar rotelerezh hag ar plant aloubus.\nGallout a raio ar weladennerien gouzout hiroc’h ivez diwar-benn mererezh a-ziforc'h ar glasvezegoù, ar bleuñviñ, pleustroù liorzhañ disheñvel gant skipailhoù rennerezh ardremez, glasveziñ ha bevliesseurted Kêr Gemper.


GOURC'HEMENNOÙ LEWELLYN!!!!! - Skolaj Diwan Kemper Jakez Riou\nSkolaj Diwan Jakez Riou 1592 …\nGouren a ra Lewellyn e Skol Gouren Kemperle abaoe un toullad bloavezhioù dija. Eus ar c'hentañ eo bet ar c'houlzad 2009/2010 evitañ.\nE kampionad Penn-ar-Bed, dalc'het e Gwitalmeze d'ar 25 a viz Ebrel , eo bet tapet gantañ an eil plas en e rummad (yaouaer nebeutoc'h evit 74 kg). Kadarnaet en deus Lewellyn an disoc'h brav-se div sizhun diwezhatoc'h da vare kampionad Breizh.\nE kreiz ar goañv e oa bet gwelloc'h c'hoazh an traoù evitañ! Aet e oa ar maout gantañ da geñver an daead hiniennel. Ar genstrivadeg-se, war dri devezh, a zo bet dalc'het e Plouzane, Sant-Brieg ha Pondi. Un doare kampionad eo, ma ya an trec'h gant ar gourener bet paket ar muiañ a boentoù e-kerzh an tri devezh (nav c'hrogad gouren en holl). Tri foent a baker pa c'hounezer ur c'hrogad, ha betek c'hwec'h ma lakaer ul lamm d'e genvreur. Gouest eo bet gourener barrekañ ar skolaj da rastellat 28 poent, o c'hounit a-enep gourenerien a oad gantañ, ha zoken a-enep tud gour!\nKen brav eo bet ar jeu gant Lewellyn war palennoù Breizh 'pad ar goañv m'en do c'hoant da genderc'hel gant e lañs war ar brenn-heskenn, bremañ ma'z eo erruet an amzer vrav. N'eo ket ar c'henstrivadegoù a vanko er vro e-pad an hañv!!!\nGouel Breizh er skolaj !\nLidet eo gouel Breizh hiziv er bed a bezh... hag er skolaj ! Deuet ez eus ur bern skolajidi ha tud ar skipailh gwisket e gwenn ha du evit merkiñ an taol.\nDanvez morlaeron a zo e 5ved klas


Tre Taliesin - Wikipedia\nTre-Taliesin hag Ynys Cynfelyn.\nTre Taliesin (pe Tre-Taliesin hervez ar saozneg) zo ur gêriadenn e Ceredigion e Kembre, war an hent A487, un teir lev en hanternoz da Aberystwyth, ha kemend-all er c'hreisteiz da Machynlleth. E parrez Llangynfelyn emañ.\nStag eo anv ar gêriadenn ouzh hini ar barzh kozh Taliesin. Brudet eo Bedd Taliesin, un duchenn gant ur maen ma lavarer e vije vet beziet ar barzh. Iolo Morganwg, en XVIIIvet kantved, en devoa un dornskrid ma oa skrivet e oa mab da sant Henwg eus Llanhenwg met kement-se a ya kontrol da vojennoù all.\nUr chapel zo (Rehoboth), ur skol gentañ (Llangynfelyn) hag ur sal vras (Llanfach).\nGwel eus an oabl\nIstor ar gêriadenn\nAdtapet diwar « https://br.wikipedia.org/w/index.php?title=Tre_Taliesin&oldid=1950738 »


Zheng He (sinaeg hengounel : 鄭和, sinaeg eeunaet : 郑和 , Pinyin: Zhèng Hé) (1371 - 1435) a voe ur moraer barrek hag un ergerzher sinaat a veajas kalz etre 1405 ha 1433.\nZheng He gwisket evel un amiral\n2 E veajoù\n"Ma Sanbao" (馬 三保) e oa e anv kentañ. Muzulman e oa, eus ar boblad Hui ha genidik e oa eus proviñs Yunnan. Pa voe aloubet Yunnan gant armeoù an impalaerien Ming, e voe prizoniet Ma Sanbao. Spazhet e voe ha dont da vezañ un tizog e servij an impalaer Yongle, an trede impalaer en dinastiezh Ming, a oa o ren etre 1403 ha 1424. Adanvet e voe Zheng He gant an impalaer. Dont a reas da vezañ unan eus kuzulierien an impalaer. Troet e oa gant ar broioù pell. Ret eo gouzout e oa bet e dad hag e dad-kozh e pirc’hirinded e Mekka ha Zheng He en doa klevet anezho meur a wech o kontañ o beajoù. Goude studioù e skolaj Nanjing Taixue (Skolaj Kreiz an Impalaeriezh) e teuas da vezañ ur moraer akuit. Diskouez a ra e ergerzhadennoù e oa ur moraer hag un aozer beajoù barrek, met ne oa ket ur marc’hadour. An anaoudegezh eus ar bed gant Sinaiz a greskas kalz en e amzer met ne zeuas ket kalz a eskemmoù kenwerzhel diwar se. Kontañ a reer ivez e oa bras-divent.\nKavout a ra da enklaskerien zo ez adkaver ur roud eus e istor e beajoù Sindbad ar martolod, ar gontadenn vrudet eus Levr ar mil nozvezh hag unan.\nE 1424 e varvas an impalaer Yongle. An hini a zeuas war e lerc’h, Hongxi (a voe o ren etre 1424 ha 1425), a zivizas krennañ galloud an tizoged el lez. Zheng He a reas ur veaj all c’hoazh dindan ren an impalaer Xuande (a rene etre 1426 ha 1435), met goude-se e voe echu gant ar beajoù bras. Mervel a reas Zheng He e-pad ar veaj diwezhañ. Daoust m’emañ e vez e Nanjing (adsavet e voe e 1985), e varvas en donvor moarvat hag e gorf a zle bezañ bet taolet d’ar mor, evel ma veze graet gant an amiraled veur.\nKartenn Kangnido (eus 1402) a voe savet a-raok beajoù Zheng He ha moarvat e voe implijet gantañ. Diskouez a ra ar gartenn-se e oa anavezet mat ar "Bed kozh" gant tud reter Azia d’ar mare-se.\n"Meurvor ar c’hornôg" eo a voe ergerzhet gant Zheng He, gouez dezhañ, da lavaret eo morioù er mervent da Sina, etre Azia hag Afrika. E-touez ar broioù ma veajas e c’heller menegiñ :\nAr Pleg-mor arab-ha-pers\nAr Mor ruz betek Egipt\nAod Afrika betek kanol Mozambik\nNe ouzer ket resis pet beaj a reas, met sur eur e voe d’an nebeutañ seizh gwech war "meurvor ar c’hornôg", etre 1405 ha 1433. Ar strollad listri brasañ a voe gantañ a oa ennañ war-dro 30.000 den ha dek lestr ha tri-ugent. Al listri-se a oa bras-divent pa c’hellent tizhout 130 metr hed ha 55 metr led, ha warno betek 9 gwern, tra ma ne oa gant ar Santa Maria, lestr Kristol Goulm, nemet 30 metr hed hag 8 metr led, tri-ugent vloaz diwezhatoc’h.\nDegas a reas en-dro da Sina kalzik traoù eus e veajoù, profoù ha kannaded eus tregont roue, en o zouez ar roue Alagonakkara eus Selan. Gant ar gelaouenn amerikan Life eo bet lakaet Zheng He er 14vet renk e-touez tud pouezusañ ar bed e-pad an eil milved.\nLouise Levathes, When China Ruled the Seas: The Treasure Fleet of the Dragon Throne, 1405-1433, Oxford University Press, 1997, ISBN 0-19-511207-5\nGavin Menzies, 1421: The Year the Chinese Discovered the World, Morrow/Avon, 2003, 576 pajenn, ISBN 0-06-053763-9. (hervez Gavin Menzies e vije bet Zheng He betek Amerika)\nPajenn Sina (e saozneg)\nPennad spagnolek en National Geographic, diwar-benn Morlu Bras Sina\n ar memes pennad e saozneg\nLes Sept Expéditions Ming de l'Amiral Zheng He, war al lec'hienn ArtsLivres.com\nAdtapet diwar « https://br.wikipedia.org/w/index.php?title=Zheng_He&oldid=1634781 »\nDernière modification le 13 Ebr 2015, à 22:30


Priz ar Vugale : pevar levr da lenn gant ar re CE2 CM2\nPublié le 9/10/16 11:03 -- mis à jour le 00/00/00 00:00\nE saloñs al levrioù e vo prest ar pevar levrig Priz ar Vugale, skrivet gant Myriam Guillevic (pennad kentañ en enrolladenn a gevret), Marie-Françoise Castric, Laurence Lavrand, Pierre-Emmanuel Marais.\nPenaos kemer perzh gant ho klasad ? O lakaat hoc'h anv e Keit Vimp bev dre bostel pe dre lizher. Mod-se ho po ar pakad da gas en dro d'ar skol war lerc'h. Goude c'hwec'h miziad lenn gant ho klasad, e c'hell ar vugale votiñ evit o levr muiañ karet. Hag ar skrivagnerien a vo laouen d'ho kwelet. Pierre Emmanuel kentoc'h e bro Naoned, Myriam e bro an Oriant ha Gwened, ha Laurence e bro Kemper.\nTri istor hanter faltazius hanter gwir (korriganed, tud kevrinus e kreiz Paris...) hag unan tost ouzh ar bed gwirion gant Gaza ha bro Euskadi...\nAl levrioù :\n- Prizoniad ar gorriganed, Laurence Lavrand ;\n- E kef ar wezenn velen, Myriam Guillevic ;\n- Gaza, Pierre-Emmanuel Marais ;\n- An tad eizh brec'h, Marie-Françoise Castric.\nEmbanner : Keit Vimp bev, Laz\nEvit lakaat hoc'h anv, ha gouzout penaos gourc'hemenn anezho, sellit ouzh ar pezh stag.\n41052-lizher_skolaerien_pav17.pdf Penaos gourc'hemenn levrioù Priz ar vugale ? . Source : lizher skolaerien\nPriz ar Yaouankiz 2021 : Sarah Chedifer ha Paol ar Meur trec'h par Kerne Multimédia le 02/07/2021


Apollodoros Ac'harnai — Wikipedia\nApollodoros Ac'harnai (eus Ἀπολλόδωρος, Apollodōros, hag Αχαρναἰ Acharnai e gregach) a oa ur Gresian pinvidik er IVvet kantved kent JK. Ganet e oa bet e 394 kent JK en Ac'harnai en Attika. Anavezet eo a-drugarez da brezegennoù savet gant Demosthenes d'o distagañ el lezioù-barn.\nPevar bloaz warn-ugent e oa pa varvas e dad, ar banker Pasion, e 370 kent JK.. Goude marv Pasion ec'h addimezas e intañvez gant Formion, ur frankiziad da b-Pasion, hag e varvas e 360 kent JK. Dont a reas Formion da vezañ kulator he mab yaouankañ, Pasikles.\nE 350 kent JK e prosezas Apollodoros ouzh Formion. Skrivet e oa bet ar brezegenn difenn, Evit Phormion, gant Demosthenes. D'ar mare-se e oa Apollodoros arc'hon eponymos en Aten. Redek a reas ar vrud e oa bet roet ar brezegenn-se da lenn da Apollodoros kent ar prosez.. Apollodoros a brosezas ouzh an testoù o doa roet harp da Formion da-c'houde. Demosthenes a skrivas evit Apollodoros an div brezegenn anvet Diwar-benn ar gurunenn.\nKalz prosezioù en doa Apollodoros, ha Demosthenes a skrivas ar prezegennoù evitañ evit ar braz anezhe. An diwezhañ anezhe, a-enep Neaira, ur gourtizanez, a c'hallfe bezañ bet skrivet e 340 kent J.-K..\nPinvidik-kenañ e oa Apollodoros ha kaset en doa da benn liturgiezh an drierarkiezh dre ziv wezh, d'ur mare ma oa divoas d'un den e-unan kemer ar garg-se abalamour d'an dispign bras-kenañ a veze evitañ da-heul.\n↑ Demosthenes Evit Formion.\n↑ Diodoros Sikilia 16.46.\n↑ Aiskines, Diwar-benn an dileuriadenn 165; Plutarkos Demosthenes 15.\n↑ Demosthenes A-enep Polikles, A-enep Nikostratos.\nAdtapet diwar « https://br.wikipedia.org/w/index.php?title=Apollodoros_Ac%27harnai&oldid=1454860 »\nKemmoù diwezhañ degaset d'ar bajenn-mañ d'an 3 Ebr 2013, da 03:23.


4.3.2 (C'hwevrer 2017)\nLogodenn ha touchennaoueg\nUrban Terror a zo ur mod evit Quake III Arena, ur stumm en e-bezh a zo bet krouet gant Silicon Ice Development (Frozen Sand) o enbarzhiañ ur c'hoari a den muioc'h d'ar wirionez, ha gant elfennoù c'hoari e skipailh. Goude dieubidigezh lusker c'hoari Quake III hag embannadur ar stumm 4, ar c'hoari a zo ur c'hemmadur eus Quake III hag ur stand-alone diazezet war lusker ioquake3 anvet ioUrbanTerror. An hini-mañ a zo digoust penn-da-benn ha tu zo e bellgargañ war lec'hienn ofisiel ar c'hoari.\nAr c'hoari a zo embannet dindan an aotre Quake III Arena Game Source. An testenn hollek a zo roet gant ar c'hoari ur wech staliet.\n1.1 Doareoù da c'hoari\nAr c'hoari, hep gwir istor, liesc'hoarier nemetken, a lak daou skipailh : ar SWAT (enep-spontour) hag ar Red Dragons (spontour). Memes ma denn d'ar wirionez ar freuzoù graet gant an armoù, hag ez eo meret ar skuizhder, tizh ar c'hoari a ra ez eo pell eus an dezrevadurioù arme.\nO kemer harp war lusker Quake 3, ar c'hparo a adkemer an doare da fiñval, en ul lakaat e spizverkoù. Possubl eo evel-se lammat o kemer harp war ar mogerioù, riklañ war al leur pe pignat war plaenoù. Teknikoù bunnt jumping zo bet lakaet ivez evel ar circle jump/strafe jump, a lak da gemer tizh evit ar c'hoarierien ampart.\nAr c'hoarierien a c'hell ober taolioù troad, ar pezh a vez graet o lammat war un dudenn all. An hini-se a zo neuze taolet en a-dreñv Ma lamm ur c'hoarier eus ul lerc'h uhel war penn ur c'hoarier, posupl eo dezhañ lazhañ anezhañ en un taol (curb stomp).\nPep brasañ an armoù, estreget ar greunadennoù hag ar pistolennoù, o deus un eil, pe un trede doare da dennañ.\nDoareoù da c'hoari[kemmañ | kemmañ ar vammenn]\nUrban Terror a ginnig kalzig a zoareoù da c'hoari. Ouzhpenn d'ar reoù meneget dindan ez eus servijerien ispisial evit ar c'hartennoù a-benn deskiñ teknikoù fiñval ha lammoù (tu zo lavarout ez eo ar "jump" un doare c'hoari en e bezh). Tu zo cheñch an doare a-drugarez da votoù.\nBomb & Defuse (Bomb mode, Bomb)\nE penn kentañ pep tro, un ezel eus ar Red Dragons en deus ar bombezenn. Ar pal evitañ a zo da lakaat ar bombezenn a-dreñv unan eus an daou poent (anvet Bomb site) war ar c'hartenn. Ur wech lakaet (e yezh ar c'hoari e vez komzet eus "plantet"), ar vombezenn a c'hell bezañ dizarbennet (defuse) gant un ezel eus ar SWAT. Ma varv an hini en deus ar bombezenn, tu zo d'un ezel all eus ar Red Dragons kemer anezhi o vale war-c'horre (ar pezh zo diposupl evit ur SWAT). An dro a echu pa en deus gounezet unan eus ar skipailhoù, gant meur a zegouezhioù.\nDes drapeaux sont disposés sur la carte, toucher ces drapeaux permet de les capturer. Chaque minute, les deux équipes gagnent un point par drapeau en leur possession. Très peu de serveurs proposent ce mode.\nUn doare ordinal a-walc'h eo er c'hoarioù FPS : pep skipailh en deus un diazez lerc'h m'eo ar banniel, gant liv ar skipailh. Pal pep skipailh a zo mont da gerc'hat ar banniel enebour a-benn kas anezhañ en-dro en e ziaz. Ar skipailh en deus kemeret ar muiañ a vannieloù e fin ar c'hrogad a c'hounez. Pa 'z eo lazhet an hini gant ar vanniel e gouez war al leur. Ar c'hoarierien a c'hell neuze dastum anezhañ. Poentoù a zo dasparzhet d'ar c'hoarierien hervez ar pezh o deus graet. Echu a ra ar c'hrogad pa 'z eo tizhet bevenn ar poentoù pe fin an amzer.\nUr c'hoarier eus pep skipailh a zo al leader hag a rank touchañ ar banniel er c'hamp enebour.\nN'eus skipailh ebet, ar pal a zo lazhañ ar c'hoarierien nemetken. Ar c'hoarierien a "respawn" en ul lerc'h ankivil war ar gartenn.\nPep enebour lazhet a lak ur poent d'ar skipailh. Ar c'hentañ skipailh a dizh an niver a boentoù resis pe an hini en deus ar muiañ a boentoù e fin ar c'hrono.\nUn tamm evel an Team Deathmatch, nemet e vez deuet en-dro er c'hoari nemet pa vez echuet ar c'hrogad, da lâret eo pa 'z eo marv holl izili ur skipailh.\nUn doare "Jump" a zo bet diskleriet evit stumm 4.2 Urban Terror. Tu vo neuze d'ar c'hoarierien o deus c'hoant "jumpañ", kaout kartennoù graet evit-se, ha gant ur pal da dizhout.\nEkipamant Urban Terror a zo awenet gant ar wirionez. Tu zo neuze kemer pemp objed er penn-kentañ, o c'houzout ez eo rediet ar c'hoarier dougen un arm pennañ, ur bistolenn hag ur gontell. Meur a rummadoù a zo : Fuzuilhoù argad, fuzuilhoù resisder, mindrailherezoù skañv, pistolennoù mindrailherez, fuzuilhoù pomp, pistolennoù, greunadennoù tarzh, greunadennoù moged ha kontell.\nAr c'hoarier a c'hall ivez dougen objedoù : roched ha tokarn kelvar, lunedoù gweled en teñvalijenn, didrouzer, tizer lazer, boest medisin ha munisionoù.\nStamina[kemmañ | kemmañ ar vammenn]\nAr stamina a glot gant an energiezh en deus ar c'hoarier, hag a servij d'ober fiñvoù ispisial evel redek pa lammat. E live maksimum a zo hervez live buhez ar c'hoarier hag e ekipamant.\nStumm nevez Urban Terror, ar stumm 4.2 a zo o vezañ diorroet. Armoù nevez, skinoù (neuz an tudennoù) nevez ha fiñvoù nevez a vo neuze kavet.\nAn armoù nevez a vo liesseurt, ar pezh a zo sur a zo e vo deus ar Fuzuilh pomp Bennelli M1014 Super 90. An FN P90 a vo ivez kavet. Ar fuzuilh pomp gall (ar Franchi S.P.A.S) a vo galloudusoc'h dre ma denne er stumm 4.1 40% eus an energiezh zoken pa veze peget ar c'hanol war bruched an enebour. Ar Bennelli M4 Super 90 hag an FN P90 a vo armoù a-eil.\nPosupl e vo c'hoari gant lunedoù 3D war ar stumm nevez.\nAn teksturoù a vo adnevesaet evel, da skouer, ar mogerioù a vo glebiet pa raio glav pe an dour a denno muioc'h d'ar wirionez.\nAn deiziad embann n'eo ket bet diskleriet met ar pezh a zo e-barzh a zo eus mammennoù sur (Frozen Sand, produerien Urban Terror).\nAdtapet diwar « https://br.wikipedia.org/w/index.php?title=Urban_Terror&oldid=1738820 »\nKemmoù diwezhañ degaset d'ar bajenn-mañ d'an 10 C'hwe 2017, da 18:46.


Parcs naturels Bretagne : Parc Armorique, Brière, Iroise\nLoened ha plant\nKanolioù ha stêrioù\nAd-aloubiñ an tachennoù\nE penn a-raok an diorren padus emañ ar parkoù natur. Gwareziñ pe assevel a reont ar c’hempouez etre ar vevliesseurted prizius hag obererezhioù mab-den. Livenn-gein Penn-ar-Bed eo park Arvorig, ha diskouez a ra pegen pinvidik eo glad ar vro. Park ar Briver, dre dalvoudekaat obererezhioù, en deus roet startijenn d’ar geunioù en-dro. Ar bidoc’hig, park-mor an Hirwazh, a warez e deñzorioù en ur lakaat ar pesketaerezh da emdreiñ\nE Park Arvorig emañ an natur e 4 zachenn\nPark Arvorig eo an eil Park Natur e Frañs ha krouet e oa bet e 1969. Eno ez eus tolpet maeziadoù gouest da fromañ an den. Peder zachenn diouto o-unan zo ennañ : inizi mor an Hirwazh (Eusa, enezeg Molenez hag Enez-Sun), gourenez Kraozon, stêr Aon an arvor ha Menez-Are. Da bakañ gant ar sell a-ziwar Menez C’homm ! Kizellañ a ra ar gourenez ar reier e groc’hioù-mor Morgad hag e tornaodoù beg Penn ar Roz. Gant bleunioù, ar C’hraozonadezed, e vez strewet tarchoù glas war lezioù al lanneg. A-ziwar ar c’hrechioù krin e vez diskuliet deoc’h gwelvaoù hollgaer. Bale eo an doare aesañ, moarvat, d’ober anaoudegezh gant sekredoù ar Park.\nPark ar Briver, etre an douar hag an dour\nE 1970 e oa bet krouet Park ar Briver, abalamour da binvidigezh sebezus e bradennoù gleb, e dosennoù, e raosklegi, e ganolioù. E-kreizig-kreiz gourenez Gwenrann e oa ar bravig-se en arvar da vezañ peurleuniet, met deuet ez eus buhez en-dro dezhañ a-drugarez da adnevezadur an obererezhioù hengounel. Gant distro ar skafioù (bagoùigoù o foñs plat) hag an troc’hañ raoskl eo bet gwarezet milendall ar c’hanolioù. Un taol chañs evit an houidi beg-golvazh, an dirediged, an tadorned roueel, ar silioù hag ar bekeded en em gav eno.\nPark an Hirwazh, ar park-mor kentañ\nE penn pellañ Penn-ar-Bed en em astenn ar Park natur kentañ zo er mor penn-da-benn, etre Enez-Sun hag Enez-Eusa, betek harzoù doureier ar vro. 3500 km² eo e c’horread, eus strad ar mor d’an aod vev (takad dizoloet gant ar mareoù). Ken hir hag ur silienn eo roll e rekordoù : reiñ a ra bod da vezhineg vrasañ Europa (ouzhpenn 300 a spesadoù renablet), da ouzhpenn 120 spesad a besked, d’ur c’hard eus ar bronneged-mor a gaver e Frañs (tropadoù daofined ha reuniged)…\nMor-bihan Gwened a-benn nebeut ?\nDleet e vefe da Vor-bihan Gwened ha da Aod an Emrodez dont da greskiñ a-benn nebeut familh ar parkoù natur. Un doare da anavezout talvoudegezh an tachennadoù souezhus-se.


Chaco (proviñs) - Wikipedia\nUr pennad Chaco zo ivez.\nSede pelec'h emañ Proviñs Chaco en Arc'hantina.\nChaco zo unan eus an 23 froviñs a ya d'ober Republik Arc'hantina. Resistencia eo ar gêr-benn anezhi. Eus 1950 betek 1955 e oa bet anvet Presidente Perón.\n1.1 Pobloù orin\n3 Proviñsoù amezek\nPobloù orin[kemmañ | kemmañ ar vammenn]\nSpagnoliz=[kemmañ | kemmañ ar vammenn]\nKentañ Spagnol a redas dre ar Chaco e voe Aleixo Garcia, hag a oa o klask mengleuzioù Potosí. Re all a voe war e lerc'h : en 1528 Sebastián Gaboto, Juan de Ayolas Domingo Martínez de Irala, Álvar Núñez Cabeza de Vaca, en o zouez, a hedas lezioù ar stêrioù Paraná ha Paraguay betek genoù ar stêr Bermejo,\nKentañ lec'h annezet e Chaco da vat gant tud eus Europa e voe gant Alonso de Vera y Aragón d'ar 14 a viz Ebrel 1585, hag anvet e voe Concepción de Nuestra Señora, war lez ar Río Bermejo.\nNeuze e krogas an avielañ, gant ar beleg sant Francisco Solano. En 1585 e tegouezhas ar jezuisted : Alonzo de Barzana ha Francisco de Angulo.\nEn 1590 e tegouezhas ar jezuisted Pedro de Añazco ha Juan Font (1557-1618),\ner c'huzh-heol, Salta ha Santiago del Estero\nFormosa en hanternoz ha reter,\nCorrientes ha Paraguay er gevred\nha Santa Fe er c'hreisteiz\nAdtapet diwar « https://br.wikipedia.org/w/index.php?title=Chaco_(proviñs)&oldid=1965616 »\nKemmoù diwezhañ degaset d'ar bajenn-mañ d'an 18 C'hwe 2022, da 09:36.


Mont e darempred : Ganet eo Strollad LA OBRA e Chili e 1996. Kendalc’het en deus e hent da c’houde betek Breizh hag ar Gwatemala. Ur strollad a vicher eo LA OBRA. Tost e galon ouzh ar minorelezhioù eo an teatr kinniget gantañ, forzh peseurt re e vefent, pe war zu Amerika Latina pe e Breizh. Sevel ur bed all posupl “Otro Mundo Posible” eo pal ar strollad. Lakaat sevel ur bed all e lec’h ma z’eus plas evit an holl, ha kenskoazell pe eskemmoù etre pobloù ar bed. Arzourien latino amerikan ha brezhonegerien a zo e-barzh ar strollad hag o labourat e Douarnenez hag e Brest, e Breizh.\nles pieces\tLA CAMINATA\nLA CAMINATA ’zo istor peder zudenn o tizoloiñ ur mintin ur c’hamp divroidi e-kichen o c’hêriadenn. Cheñch a raio an darvoud-mañ o buhez pemdeziek, o darempredoù gant ar c’hamp deus un tu, ha respont an ensavadurioù o klask diogeliñ surentez ar boblañs deus an tu all.\nBacilio ’zo paotr ar melestradur eus bloavezh 1821 ; Emma ur skiantourez eus ar bloavezhioù hanter-kant ; Saik, ul c’houer merket gant ar cheñchamantoù bras a vez war ar maezioù hag Annie ur gazetennerez stourmerez.\nAn aerlgelc’h surentez a lako anezho da vont e darempred unan gant egile, ha lire suite\nGwener 27 a viz Genver 2017\nStummañ tud yaouank eo unan eus palioù ar gompagnunezh La Obra. Ar Festival Teatr Brezhonek a vo un digarez evit ar stajidi da ziskouez o chemet.\nKinnig a reont d’an arvestourien un abadenn c’hoariva straed o bale war skasoù e straed goloet ar Stella.\n"Pa sell Pincoya, ar vorganez ouzh ar menezioù, e ya ar pesked diwar-well, pa sell ar Pincoya ouzh ar mor e teu ar pesked endro".\nSetu ni war Chiloe, un enezenn e bro Chili e lec’h m’eo aet ar pesked diwar wel.\nPenaos lakaat anezho da zont endro ?\nDigor eo neuze d’ur publik ledan lire suite\nMont e darempred : Kas ur gemennadenn\nHo postel Sujed Na lakait netra amañ :\nTestenn ho kemennadenn : Na lakait netra amañ :\n14 a viz Genver 2017\n5 a viz Genver 2017\n13 a viz Kerzu 2016\nNena ha Polo foeterlukined.\n12 a viz Kerzu 2016\n27 a viz Here 2016\nDizoloiñ ur grouidigezh.\nBanne apero profet\n22 a viz Here 2016\nLa Comparsa : c’hoariva war skasoù.\nDibenn sizhun ar c’hoariva amatour\n27 a viz Mae 2016\n26 a viz Mae 2016\n19 a viz Mae 2016\nplus agenda Contact


Kuzuliañ a-fet kenstagañ tredan | SDE35\nKenlabourat gant servijoù ensellet ar strollegezhioù\nSDE35 a sikour kement goulenn kêraozañ a vez (Testeni Kêraozañ hag Aotre Kêraozañ) er strollegezhioù lec’h m’eo mestr an oberiadur evit studiañ ha gallet e vo kenstagañ tredan, abalamour da servijoù ensellet ar strollegezhioù (CCU) da brientiñ ar goulennoù kêraozañ.\nUn toullad sifroù\n70 % eus ar goulennoù kêraozañ nevez a c’haller kenstagañ dre lugañ tredan eeun.\n30 % eus an aotreoù kêraozañ, evit bezañ kaset da benn, a ranker ober evito labourioù astenn pe kreñvaat ar rouedad tredan.\nRespont evit a sell ouzh an aktaoù kêraozañ\nRespont a ra SDE35, dindan miz, da servijoù ensellet ar strollegezhioù diwar-benn teknik ha koust ar c’henstagañ tredan er goulennoù kêraozañ.\nPa vezont oc’h ensellet evit raktresoù nevez e klask ar Vaered gouzout penaos e vo graet ar c’henstagañ ouzh ar rouedad tredan. Gallout a ra an dilennidi goulenn sikour digant SDE35 a zegas respontoù resis dezho evit kemer divizoù gant gouiziegezh vat. Dielfenniñ a ra SDE35 an aktaoù kêraozañ (testenioù kêraozañ, aotreoù sevel…) kaset gant ar c’humunioù. Evit kement teuliad a vez e vez, dre ret, studiet an doare da genstagañ dave, da lavaret eo an doare a c’haller seveniñ e-keñver an teknik hag ar reolennoù, d’ar priz da vezañ an izelañ ar gwellañ evit kenstagañ.\nA-benn ur miz goude, d’ar muiañ, e kas SDE35 e respont d’ar gumun, a zispleger ennañ dre ar munud an doare ma vo sevenet ar c’henstagañ ouzh ar rouedad tredan e-keñver an teknik hag an arc’hant. Ret eo d’ar gumun kas ar baperenn respont da SDE35, dezhañ da c’houzout peseurt diviz a zo bet kemeret ganti.\nEnrollet e vez pep teuliad war diaz kartennoù SDE35, evel-se e vez kemeret e kont en oberoù evit diorren ar rouedad dindan mestroniezh an oberiadur gant ar sindikad. Gant ar servij digoust-se e c’hall ar strollegezh karget eus ar c’hêraozañ gouzout ar pouez a c’hallfe bezañ gant ar raktres war budjed ar gumun.\nMa vez ret ober labourioù evit astenn ar rouedad avat e vo goulennet digant ar gumun paeañ ul lodenn anezho (mellad 61 al lezenn UH Kêraozañ Annez eus 2003)..\nRoll an teulioù da gas


Sœur Sourire - Wikipedia\nLudresadenn eus "Sœur Sourire" (gant J.-N. Lafargue)\nSœur Sourire (anv gallek evit “Seurez Minc'hoarzh”) e oa anv arzourez Jeanne Paule Marie Deckers (a veze graet Jeanine Deckers anezhi), ul leanez ha kanerez eus Belgia ganet e Brusel d'ar 17 a viz Here 1933 ha marvet e Wavre d'an 29 a viz Meurzh 1985, hag anvet sœur Luc-Gabriel en he c'houent dominikanezed.\nBrudet e oa bet dre ar bed a-bezh e 1963 evit ur ganaouenn savet ton ha son ganti anvet Dominique diwar-benn sant Dominik, saver urzh an Dominikaned. Pa guitaas an urzhioù n'he devoa bet gwenneg ebet evit he c'hanaouenn, ha n'he devoa ket droed ken d'ober gant an anv "Sœur Sourire" (kemer a reas neuze an anv Luc Dominique) met daoust da se e c'houlenne servij an tailhoù diganti kaout e lod a save d'ur pezh mell sammad. Gwall enket en em zistrujas a-gevret gant he mignonez.\nSœur Sourire ha seurezed all o kanañ tammoù traoù (video war You Tube)\nAdtapet diwar « https://br.wikipedia.org/w/index.php?title=Sœur_Sourire&oldid=1726831 »\nKemmoù diwezhañ degaset d'ar bajenn-mañ d'an 10 Du 2016, da 21:54.


Elona quimperiana - Wikipedia\nKerentiad : Elonidae\nGenad : Elona\nElona quimperiana  zo ur spesad maligorned-douar er c'herentiad Elonidae. Ar spesad nemetañ eo en e gerentiad ; gwarezet eo gant Unaniezh Europa en abeg da se.\nEus kêr Gemper e teu e anv skiantel.\nGant an naturelour gall André Étienne d'Audebert de Férussac (1786–1836) e voe deskrivet da gentañ hag anvet Helix quimperiana e 1821 :\nQUIMPERIANA, nobis. pl. fig.\nHabit. Les bords de l'Odet, près Quimper en Bretagne. Elle a été découverte par Mrs De Kermovan et Bonnemaison; Comm. Desmarest.\nMentoù ar grogenn eo 20 - 30 mm a dreuzkiz ha 10 - 12 mm a ledander.\nLevn ha unliv eo ar grogenn danav ha damvoull, pemp pe c'hwec'h troellennad dezhi hag un izelenn par d'ur begel don en he c'hreiz. Ledan ha ront eo al laez, tanav ha direol eo ar rizennoù kreskiñ, niverus ar greunderioùigoù ront ha balirek.\nE stumm ul loargresk eo an digor, hag amskouer un tamm ; gwenn eo ar ribl anezhañ, o valirañ en diavaez hag an daou benn distok diouzh an droellennad diwezhañ.\nKen tanav eo ar grogenn ma tamweler korf al loen a-dreuz dezhi, pezh a ro un neuz vrizh dezhi.\nLec'hioù gleb ha disheoliet a blij da Elona quimperiana, ar c'hoadegi derv (Quercus spp.) ha faou (Fagus sylvatica) dreist-holl met gouest eo da vevañ e-touez gwez all o delioù kouezhus ha zoken war tachennoù ma'z eus avalpineged ouzhpenn. E Breizh e vev e tailherisoù fav edan derv uhel, gant lus (Vaccinium myrtillus) en o c'hichen.\nE-maez ar c'hoadegi e kaver ar maligorn ivez, er mogerioù pe an dismantroù e-tal tachennoù gleb pe stêrioù bihan ; e geotegi gleb disheoliet, lannegi, mougevioù ha liorzhoù e vev ivez.\nE Breizh-Izel a-bezh, en Euskal Herria, e Kantabria, en Asturiez hag e Galiza e vev al loen ; biskoazh n'eo bet kavet e Bro-C'hall.\nBetek tremen 1&000 m a-us live keitat ar mor e kaver Elona quimperiana en Euskal-Herria.\nE Breizh-Izel en e gaver etre 100 ha 300 m ; lod hiniennoù zo bet kavet e Breizh-Uhel e Koad Pempont, ma'z int bet strewet tro-dro da greizenn vevoniezh Pempont.\nDaou c'houlakadur zo bet kinniget evit displegañ perak ne gaver Elona quimperiana nemet e Breizh hag e aodoù norzh Spagn : bez' e oa eus al loen a Vreizh da C'haliza betek ma'z eas ar boblañs da get etrezo ; genidik eus Euskal Herria eo ar spesad, ha degaset eo bet da Vreizh.\nUn trede displegadur eo an eskemmoù dre vor etre an daou lec'h, dre ar besketaerien hag ar genwerzhourien.\nN'emañ ket Elona quimperiana en arvar evit poent, met a-dammoù e ya e annezva a-feur ma vez distrujet koadoùigoù ha kleuzioù.\nAdalek e 2 vloaz ez eo gouest Elona quimperiana da ouennañ. Div wech ar bloaz (Ebrel-Mae ha Gwengolo-Here) e tozv e vioù e frailhoù, war skosoù, ouzh troad ar gwez, dindan bernioù keuneud ha bernioù mein.\nBuan pe vuanoc'h e kresk al loenedigoù, diouzh an hiniennoù ha mare o ganedigezh. War-dro an hanter eus ar boblañs a vev betek daou vloaz hanter, ar re goshañ o tizhout tri bloaz. Bras eo mervent ar re yaouank en abeg ma vezont preizhet gant c'hwiled (Carabidae), ha goude gouennadur an nevezamzer peurliesañ e varv ar re gozh.\nElona quimperiana ne hañv ket, nemet e vefe tomm-gor an amzer. Goañviñ a ra un tamm eus ar boblañs, ar re yaouank dreist-holl, e riboulioù krignered, dindan keuneud, man, skosoù pe e frailhoù.\nDiouzh noz peurliesañ e vez oberiant, ha war an deiz pa vez glav. Diouzh ar gwrezverk e vez oberiantiz al loen : seul dommoc'h an amzer, seul wanoc'h an oberiantiz. A-hed an deiz e chom en e grogenn, e lec'hioù gleb amgoulaouet ma vez stabil ha klouar ar wrez.\nOberiantoc'h e vez e Breizh pa vez koumoulek an amzer ha tro-dro da 15–20°C ar wrez ; oberiant-kenañ e c'hall bezañ pa vez glav.\nFungi eo boued pennañ Elona quimperiana. E gavout a ra war keuneud ha delioù marv an derv hag ar faou. Pa ne vez ket e tebr kaoc'h pe atredoù, ha loened all a-wechoù.\n(fr) A. Moquin-Tandon : Histoire naturelle des mollusques terrestres et fluviatiles de France, Librairie de l'Académie Impériale de Médecine, 1855 (pp. 129-131)\n(en) E. Gittenberger : On Elona , e Macologia – Proceedings of the Sixth European Malacogical Congress, Amsterdam, 1977 (pp. 139-145)\n(fr) F. Bensettiti & V. Gaudillat : Cahiers d'habitats Natura 2000 - levrenn 7, La Documentation française, 2004 (INPN)\n↑ N'en deus ar spesad anv boutin ebet testeniekaet e brezhoneg evit poent ; "maligorn Kemper" a vez graet anezhañ e meur a yezh.\n↑ (fr) Sturiad 92/43 - Stagadennoù II (p. 33) & IV (p. 50)\n↑ Tableaux systématiques des animaux mollusques classés en familles naturelles, dans lesquels on a établi la concordance de tous les systèmes; suivis d'un prodrome général pour tous les mollusques terrestres ou fluviatiles, vivants ou fossiles\nAdtapet diwar « https://br.wikipedia.org/w/index.php?title=Elona_quimperiana&oldid=1831963 »\nDernière modification le 22 Meu 2019, à 12:51\nKemmoù diwezhañ degaset d'ar bajenn-mañ d'an 22 Meu 2019, da 12:51.


biken - Wikeriadur\nNep gwech, e nep mare (gant ar verb en amzer-da-zont)\no kregiñ gant an adverb e-unan dirak ar verb :\n— Allas ! Ma mabig kaezh, biken ne c'halli ober an dra-se. — (Fañch an Uhel, Kontadennoù ar Bobl/2, Al Liamm, 1985, p. 124.)\n− Jezuz ! Petra a lâret ? Biken n'am bo ar galon da ober se. — (Fañch an Uhel, Kontadennoù ar Bobl/4, Al Liamm, 1989, p. 90.)\n− [...]. Neuze me a em ruilho er pell hag er pluñv, ha biken ne ouvezo an diaoul pezh loen a diskouezi dezhañ. [...]. — (Fañch an Uhel, Kontadennoù ar Bobl/5, Al Liamm, 1994, p. 26.)\n— Bikenn ! bikenn, ne daimp da zoudarded ar republik. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 7.)\nSoñjal a rae : « Biken ne c'hellin dont a-benn da heñchañ ar vag pounner-mañ ; nann biken. » — (Jakez Riou, An Ti Satanazet, Skridoù Breizh, 1944, p. 95.)\n[...], met pec'hed marvel a vefe din tremen hep ober meneg eus va goureontr Yann Dremel, rak n'eus bet biskoazh ha biken ne vo gwelet sebezusoc'h oristal o vale heñchoù Priel. — (Jarl Priel, Va Zammig Buhez, Al Liamm, 1954, p. 20.)\nBiken, Adela, ne rannin ger amañ diwar ho penn. — (Roparz Hemon, Mari Vorgan, Al Liamm, eil emb. 1975, p. 19.)\n« Biken, emezañ evel o komz dezhañ e-unan, n'em bezo aotre digant an Tad-Mestr da skoulmañ ar seurt kengarantez ganeoc'h. » — (Youenn Drezen, Sizhun ar Breur Arturo, Al Liamm, 1971, p. 39.)\n"Biken ne gredin, aotrou Person !" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 63.)\n− Biken, eme Jan-Lui, nan hellin erruout war c'horre ar puñs don-mañ." — (Marsel Klerg, Faltazi an amzerioù kent, Mouladurioù Hor Yezh, 1999, p. 31.)\n− Biken n'em bo soñj eus kemend-all a draoù, eme Ron un deiz. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 237.)\no kregiñ gant un elfenn all :\n− [...]. Evit se bepred ne gavfont biken. — (Fañch an Uhel, Kontadennoù ar Bobl/3, Al Liamm, 1988, p. 26.)\n« [...] : me, n'hoc'h ankounac'hain biken, n'ho tilezin ket, mar gellan. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\n− [...]. Da varrikenn ne yelo biken da hesk, keit ma werzi he zalvoudegez eur wech bemde. [...]. — (Erwan ar Moal, Pipi Gonto, Kemper, 1925, p. 38.)\nKendalc'hit, hag ar Gouarnamant, hen kennebeut, n'hoc'h ankounac'ho biken ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 3.)\nAn Ap. — [...]! Hennez n'ema ket e chal gant an nevezentiou ha ne vo ket gwelet biken o vont da glask pemp troad d'ar maout ! [...] ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 15.)\n[...], met eur marc'h na voe biskoaz ha na vezo biken e bar er bed-mañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 39.)\nNe ankouain biken ar vad he deus bet graet deomp hag, [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 42.)\n« [...], peogwir ne asanto biken den a iliz ebet skuilhañ war da dal dour sakr an Daspren, da vadeziñ a rin me va-unan... gant va daeroù. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 21.)\n« Gant un tamm chañs, ne gavint biken ! » emezi, en ur vinc'hoarzhin ha sec'hañ c'hwezenn he zal. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 28.)\n[...] : n'hellint ket biken 'ta lezel ar re all e peoc'h, [...]. — (Pêr Denez, Glas evel daoulagad c'hlas na oant ket ma re, Al Liamm, 1979, p. 53.)\nMe hag a oa eno pa c'hoarvezas an traoù a zanavellan deoc'h amañ, n'ankouain biken an arvest bamus-se [...]. — (Jakez Konan, Lannevern e kañv ha danevelloù all, Al Liamm, 1980, p. 62.)\nYann ar Gwenn a oa dalc'hmat joaus hag hegarat, un den a wechall, seurt na vezo gwelet biken. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 54.)\nLan Gonideg n'en do biken da dalañ ouzh Pêr Gwiader en ti-kêr. — (Youenn Kervalan, Dremmoù Arrasate, Embannadurioù Al Lanv, 2009, p. 35.)\n— [...]. An dud-se ne vint ket gouest da gompren er bugel-se biken ! [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 18.)\nDirak un anv-kadarn pe anv-gwan:\nBiken den, emezañ, ne danvao ma jistr ... PIPI 37\nBiken nemet paour ne vin. — (Jules Gros, Le trésor du breton parlé Troisième Partie, 1974, p. 189.)\nNep gwech, e nep mare (gant ar verb en doare-divizout gallus e -fe )\no kregiñ gant an adverb e-unan :\n− [...]. Un den hek eo a-dra-sur, met biken n'afe da glask laerezh un dra bennak lakaet gant Dumbledore da ziwall en ul lec'h diogel. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 190.)\n− [...]. Mes lâret din hag un den, ganet eus ur wreg, a c'hallfe biken ober kement-se ? — (Fañch an Uhel, Kontadennoù ar Bobl/1, Al Liamm, 1984, p. 35.)\n− [...] ; met taolet pled mat e ouvezfe biken den netra a gement-mañ, pe ho po eus ma c'heloù c'hoazh. — (Fañch an Uhel, Kontadennoù ar Bobl/2, Al Liamm, 1985, p. 55.)\n− Jezuz , aotrou kaezh, ober goap ouzhoc'h ? Na me na ma den na gredfe biken soñjal ober se. — (Fañch an Uhel, Kontadennoù ar Bobl/4, Al Liamm, 1989, p. 23.)\n− [...] ; ne ve biken evit va c'haout eus a-dre daouarn Morgan. [...]. — (G. MILIN, Gwechall-goz e oa..., Kemper, 1924, p. 26.)\n« Mamm gaezh, emezi, panevet d'am faotr bihan, biken ne chomfen gant hennezh ! » — (Jarl Priel, Va Zammig Buhez, Al Liamm, 1954, p. 48.)\nNep gwech, e nep mare (gant ar verb en doare-divizout dic'hallus)\n"[...], rak biken n'am bije gallet, me, ober kemend-all. [...]." — (Fañch an Uhel, Kontadennoù ar Bobl/1, Al Liamm, 1984, p. 79.)\nBiken n'ho pije soñjet gwelout anezho o lakaat biz pe dorn e-barzh kevrin pe tra iskis ebet, rak amzer da goll n'o devoa ket gant seurt diotachoù. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 5.)\nKemer a reont kalon, o welet kement-se, hag e savont hag e valeont etrezek ar c'hastell a soñje gante ne gavjent biken. — (Fañch an Uhel, Kontadennoù ar Bobl/1, Al Liamm, 1984, p. 55.)\n[...], hag e lâras ne zimezje biken ur gristenez da un touseg. — (Fañch an Uhel, Kontadennoù ar Bobl/2, Al Liamm, 1985, p. 78.)\nMet allas ! marv e oa, ha marv-mat, evit bezañ c'hoantaet na varvje biken ! — (Fañch an Uhel, Kontadennoù ar Bobl/4, Al Liamm, 1989, p. 100.)\n− Ma ! me a soñje din n'am bije biken a heritour. [...]. — (Fañch an Uhel, Kontadennoù ar Bobl/5, Al Liamm, 1994, p. 122.)\nHag en divije gouezet n'en divije biken kredet e vijent bet ken disakret ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 39.)\nGant ar verb en amzer-dremenet (ral)\nVel na welent takenn ne c’halljont biken mont e-maez ar c’hoad, — (Fañch an Uhel, Kontadennoù ar Bobl/3, Al Liamm, 1988, p. 18.)\ner stumm goulennata\n− Penaos e c'halli-te biken dont a-benn da ober ul labour ken burzhudus ? a lâras da Arzhur, o reiñ dezhañ ar votez. — (Fañch an Uhel, Kontadennoù ar Bobl/1, Al Liamm, 1984, p. 27.)\n− [...]. Penaos biken e c'hallje Lily ha James bezañ bet lazhet en ur gwallzarvoud karr-tan ? — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 61.)\nDaleañ en dije talvet kement ha biken. — (Youenn Drezen, Sizhun ar Breur Arturo, Al Liamm, 1971, p. 67.)\na-viskoazh da viken\nbiken da viken\nUl logodenn en e vanch,\nUn all en e vragou,\nBiken ne zistago ! — (Jules Gros, Le trésor du breton parlé Troisième Partie, 1974, p. 365.)\n- Kouezet ar person en dour tomm,\nHag ar c'hure en dour yen,\nBiken kure ne vo ken. — (Jules Gros, Le trésor du breton parlé Troisième Partie, 1974, p. 371.)\nEus vi torret da alumenn\nNe zigloro labous biken\nGad diwar c'had\nBiken ne rat\nkembraeg : byth (cy)\nAdtapet diwar « https://br.wiktionary.org/w/index.php?title=biken&oldid=294422 »\nDernière modification le 16 C'hwe 2020, à 14:14\nKemmoù diwezhañ degaset d'ar bajenn-mañ d'an 16 C'hwe 2020, da 14:14.


Doare distagañ a eil renk - Wikipedia\nEr yezhoniezh e vez implijet an termenoù doare distagañ a eil renk ha lec'h distagañ a eil renk (saoz.: secondary articulation) war dachenn ar fonetik hag ar fonologiezh evit komz eus kensonennoù kendistaget gante un eil doare distagañ pe un eil lec'h distagañ ouzhpenn an doare distagañ pennañ.\nGwanoc'h eo an doareoù/lec'hioù distagañ dre dostaat evit an doareoù/lec'hioù distagañ pennañ livet gant an eil doare distagañ-se kentoc'h evit bezañ levezonet na pouezet warnañ hag abalamour da se e vez komzet eus doareoù/lec'hioù distagañ "a eil renk", da skouer ar gensonenn dre serriñ drekstaon divouezh gweuzet [kʷ] a zo e lec'h distagañ pennañ hini ur gensonenn dre serriñ, livet an doare distagañ pennañ-se gant al lec'h distagañ a eil renk, da lâret eo ar gweuzadur rak klevet e vez evel un doare "k" gant un distagadur ispisial.\nEn tu all avat pa gomzer eus kensonennoù kendistaget par-ha-par e kaver daou doare/lec'h distagañ pennañ war un dro, ken pouezus an eil hag egile, da skouer ar gensonenn gweuz-drekstaon [k͡p], ganti da lec'hioù distagañ pennañ an drekstaon hag an diweuz.\nMeur a doare/lec'h distagañ a eil renk ez eus, en o zouez ar re implijetañ-mañ :\nDoareoù distagañ a eil renk\nFriadur, d.s. boundoueg [ṽ]\nC'hwezhadur, d.s. hindeg [tʰ]\nLec'hioù distagañ a eil renk\nGweuzadur, d.s. brezhoneg [gʷ]\nStaonekadur, d.s. ruseg hag iwerzhoneg [tʲ])\nDrekstaonekadur, d.s. saozneg ha portugaleg /l/ e diwezh ur ger > [lˠ])\nGourlañchennekadur, d.s. ar c'hensonennoù stambouc'hus en arabeg [tˤ]).\nAdtapet diwar « https://br.wikipedia.org/w/index.php?title=Doare_distagañ_a_eil_renk&oldid=1834538 »\nKemmoù diwezhañ degaset d'ar bajenn-mañ d'an 23 Ebr 2019, da 17:02.


Silvestrik (An Uhel) - Wikimammenn\nSilvestrik (An Uhel)\nOberennoù damheñvel pe handelvoù all zo ivez, gwelout Silvestrig.\nÉdouard Corfmat, 1868 (Levrenn I, p. 358-364)\n◄ Iannik ar Bon-garçon Silvestrik Ann aotro Rosmadek ►\nMe ’m euz ur mab Silvestrik, ha n’am euz nemet-han,\nHag ’n euz bet hardison da zont d’am glac’haran ;\nBet ’n euz ann hardieges da vont a-rok he benn,\nMe ’m euz bet ar vadeles da vonet d’hen goulenn,\nAr c’habitenn, p’am gwelaz, a chommaz saouezet :\n— Ganac’h-c’hui, den ansienn, me a zo saouezet !\nLemel digant ar roue ’sonjoc’h he zoudarded ?\nTouchet hen euz paeamant, ambarkin a zo red. —\n— Lavaret d’in, kabitenn, pegement eo koustet,\nHa m’am euz arc’hant ’walc’h, a vezo rambourset. —\n— Hag ho pe pemp kant skoed, n’ho pe ket ann-ez-han,\nRag n’euz soudart er vandenn a blij d’in evel-t-han. —\nMe ’glewe merc’hed ’r Roudour o kana zon ma mab.\nHa me ’treï euz ar voger, hag o komanz goela :\nAotro Doue, Silvestrik pe-lec’h out-te brema ?\nMarteze te ’zo maro pemp kant lew diouz-in\nTaolet da eskernigou d’ar pesked da zibri !\nTaolet da eskernigou da zibri d’ar pesked,\nMa vijent ganin brema, me ’m boa ho briated !\nMe ’m euz un evnik bihan du-man, en toul ma dor,\nBars-e-kreiz tre daou vean, en un toul ar vogor ;\nTromplet eo ma speret, mar n’ema ket en gor.\nMar deu d’am evn da zevel, da ober bloaves-mad,\nMe a lako ma evnik d’ vont da welet ma mab.\n— Oh ! ia, skrivet ho lizer, denik-koz, pa garfet,\nMe a zo prest d’hen dougenn raktal en ho reket. —\nPa oa skrivet al lizer, laket d’ann evn ’n he vek,\nEtrezeg Metz-sant-Lauranz gant-han ’z eo partiet……\n— Arretet-c’hui, Silvestrik, lennet al lizer-ma,\nA zo digasset d’ac’h-c’hui gant ho tad ’zo duma. —\n— Diskennet, evnik bihan da vordik ann ablestr, \nMa skrivinn d’ac’h ul lizer da gass d’am zad d’ar ger ;\nMa skrivinn d’ac’h ul lizer ewit laret d’ez-han\nBarz pemzek dez a hidu me em gavo gant-han…… —\n— Bonjour d’ac’h, evnik bihan, brema pa ’z oc’h c’hui bet ;\nHah hen ’zo iac’h Silvestrik, mar ho euz-han gwelet ? —\n— Ia, iac’h ez eo Silvestrik, komzet am euz gant-han,\nBars pemzek dez a hidu, en em gavo aman…… —\nPa oa ann tad glac’haret ho ober he ganvou,\nEz oa he vab Silvestrik ’n toul ann or o selaou :\n— Tawet, tawet, eme-z-han, tad a volonte-vad,\nNa skuillet ken a zaelou, setu aman ho mab ;\nDalit c’hui ma c’horn-butun ha ma ziou bistolenn,\nAr re-ze a roann d’ac’h ewit ho pinijenn ;\nEwit ma c’hallfet laret ho po maget ur mab\nEwit ho glac’hari : ma fardonet, ma zad. —\nDastumet en paroz Duault, (Kostez-ann-anter-noz)\nEtre chapel Sant-Efflam ha tossenn Menez-Bre,\n’Zo ur c’habitenn iaouank o sevel un arme ;\n’Zo ur c’habitenn iaouank o sevel un arme,\nMe ’m euz ur mab Silvestrik a lavar mont iwe .\nMe ’m euz ur mab Silvestrik ha n’am euz nemet-han,\nN’euz soudard bars ar vandenn a gareur evel-t-han.\nMe am bo ar vadèles da vonet d’hen goulenn\nGant kalz a dud-a-feson digant hi gabitenn.\nAr c’habitenn, p’hen klewas, da zelaou ’zo chomet :\n— Gant-oc’h, denik ansienn, me a zo saouezet !\nFellout d’ac’h trompla ’r roue, ha kaout he zoudarded ?\nTouchet hen euz ann arc’hant, d’ann arme renk monet ;\nPa rofac’h d’in pemp kant skoed, n’ho po ket ann-ez-han,\nNa euz soudard er vandenn a blij d’in evel-t-han. —\n— Adieu eta, Silvestrik, er giz ur mab prodig !\nMa vijac’h chommet er ger, ni ’vije pinvidik !\nMe ’m euz un evnik bihan en kichenn toul ma dor,\nEn un toullik ar voger, me gred eman en gor.\nNa te, ma evnik bihan, te az euz diou-askel,\nA nijfe dreist ar mor braz, oh ! ia, dreist ar mor pell ;\nA nijfe ewit-on-me bete penn ann arme,\nDa c’houzout hag ema Silvestrik en buhe ?…… —\n— Demad d’ac’h-c’hui, Silvestrik, demad d’ac’h a larann. —\n— Ha did, iwe evn bihan, pa ’z out deut bet’ aman. —\n— Me zo digasset ama gant ho tad dezolet,\nHag a lavar, Silvestrik, ez eo c’hui ’ zo kiriek. —\n— Diskennet, evnik bihan, diskennet war h’ taou-droad,\nMa skrivinn d’ac’h ul lizer da gass d’ar ger d’am zad ;\nMa skrivinn d’ac’h ul lizer da gass d’ar ger d’ez-han,\nBars daou-vloas a hirio e vinn arru gant-han…… —\n— Pa oann-me bars ma gwele, ma gwele kousket mad,\nMe ’glewe merc’hed Roudour o kana zon ma mab…… —\nPa oa ann tad dezolet ho ober he ganvou,\nA oa he vab Silvestrik ’n toul ann or o selaou.\n— Na sesset, tad dezolet, sesset-c’hui da oela,\nSellet ho mab Silvestrik a zo arru ama !…… — \nPlouaret ( Kostez-ann-anter-noz).\n↑ La chanteuse prononçait ablest, mot inintelligible ; elle devait peut-être dire ma lestr, mon navire. Peut-être aussi le mot ablestr désigne-t-il quelque partie d’un navire, puisque, comme nous l’avons vu au vers 10, Sylvestrik était marin, quoique son père lui envoyât son petit oiseau à Metz en Lorraine.\n↑ Cette pièce correspond à celle du Barzaz-Breiz (page 141, 6ème édition), connue sous le nom de Le Retour d’Angleterre. — Voir dans la Revue Archéologique, livraison de mars 1868, page 227, un article très-intéressant où M. D’Arbois de Jubainville compare ces deux versions avec celle du Barzaz-Breiz.\nAdtapet diwar « https://br.wikisource.org/w/index.php?title=Silvestrik_(An_Uhel)&oldid=78814 »\nKemmoù diwezhañ degaset d'ar bajenn-mañ d'an 22 Du 2015, da 17:48.


Ar C'helc'h Aour (Enez-ar-Skorn) - Wikipedia\nAr C'helc'h Aour (Enez-ar-Skorn)\nBez eo ar C'helc'h Aour (islandeg Gullni hringurinn) un hent touristel brudet 300 km anezhañ e tu-dehoù Enez-ar-Skorn. Mont a ra eus Reykjavík da greiz ar vro. Emañ peurvuiañ diduañsoù Enez-ar-Skorn ennañ.\nTri ehanlec'h pennañ an hent a zo Gwlad Broadel Þingvellir, lamm-dour Gullfoss ("al lamm-dour alaouret"), ha traonienn dirwrezel Haukadalur, e-lec'h m'emañ pennoù-bouilh Geysir ha Strokkur. Zoken mard eo dioberiant Geysir a-bell, emañ Strokkur o tispuilh pep 5-10 munutenn.\nEhanlec'hioù all a zo evel toull-gurun Menez-Tan Kerið, tiez-gwer Hveragerði, iliz Skálholt, ha tredanva tirwrezel Nesjavellir pe Hellisheidarvirkjun.\nSkeudennva[kemmañ | kemmañ ar vammenn]\nTroellrod ha tredanerez Hellisheidavirkjun\nAndon dour tomm Geysir\nGwlad Broadel Thingvellir\n↑ "Golden circle tours".\nFrommers description (saozneg)\nGolden Circle Tour – A best of Iceland in one day (saozneg)\nAdtapet diwar « https://br.wikipedia.org/w/index.php?title=Ar_C%27helc%27h_Aour_(Enez-ar-Skorn)&oldid=1690930 »\nKemmoù diwezhañ degaset d'ar bajenn-mañ d'an 27 C'hwe 2016, da 15:53.


Pempet quevren - Ar pemzecvet Chabistr - Wikimammenn\nPempet quevren - Ar pemzecvet Chabistr\nYouen-Yan-Lois Derrien, 1779-1792 (?) (p. 458-460)\n◄ Ar pevarzecvet Chab. Ar pempet consideration var ar garantez eternel a Zoue en hon andret Ar pemzecvet Chab. Affectionou general eus ar gonsideration diaraoc, ha conclusionou eus an exerciç-mâ Ar c’huezecvet Chab. Var ar santimanchou pere a ranquer da viret goude an Exerciç-mâ ►\nYa, va Doue, c’hui ê hoc’h eus-hi plantet em c’halon ar resolution-se, hac hoc’h eus conservet en ho pruchet paternel a bep eterite ar vezen gaer-se evit va jardin. Allas, peguement a eneou a so pere ne dint quet bet favoriset er fæçon-se ! ha penaus eta e c’hallen-me biquen en em humilia aoualc’h dindan ho trugarez ? O resolutionou caer ha santel, mar ho conservàn, em c’honservot ivez ; mar bevit em ene, va ene a vevo enoc’h. Bevit eta da jamæs, o resolutionou mad, c’hui pere a so eternel en drugarez eus va Doue ; bezit ha bevit eternelamant em c’halon evit na zuin jamæs d’hoc’h abandoni.\nGoude an affectionou-mâ e ret deoc’h choas e particulier ar moyenou requis evit meinteni ar resolutionou mad-se, ha protesti penaus e sell deoc’h en em servichoùt anezo fidelamant. Ar moyenou-se, pere a dleit da choas principalamant, eo beza sourcius da bidi Doue ha da ober oræson alies, da frecanti ar Sacramanchou, da exerci muia ma ellot an œuvrou mad, ha da amanti ho testotou hac ho faziou pere hoc’h eus anavezet en eil poent, d’en em zisober diouz ar goall occasionou, ha da heul an avisou pere a vezo roet deoc’h evit ar sujet-se.\nO veza great quemense, evel pa falfe deoc’h quemeret adarre hoc’h alan hac ho nerz, prorestit alies penaus e continuot en ho resolutionou gant sicour Doue, hac ec’his pa ve ho calon, hoc’h ene hac ho volontez gueneoc’h en ho tourn, dediit-hi, consacrit-hi hac immolit-hi da Zoue, o protesti penaus ne c’hemerrot mui, me lavar ho calon pe hoc’h ene, mæs e lessot e dourn e Vajeste divin, evit heuli e pep tra hac e peb leac’h e c’hourc’hemennou. Pedit Doue ma ho nevezo toutafæt, ma roi e venediction d’ar brotestation pehini hoc’h eus renouvelet d’e servicha, ha ma ho rento cre ha ferm enni. Pedit ar Verc’hes, hoc’h Eal-mad , Sant Lois hac ar Sent-all da intercedi evidoc’h.\nIit gant an disposition-se a galon d’en em bresanti ec’hars treid ho Tad spirituel, en em accusit eus ar fautou principal pere ho pezo remerquet da veza grêt abaoue ho Confession general, ha recevit an absolven er memes fæçon ma e recevsoc’h ar veich quenta ; prononcit dirazâ ho protestation ha sinit-hi memes, mar g’ousoc’h scrifa ; hac erfin iit da unissa ho calon nevezet ouz e frincip hac ouz e Salver er Sacramant sacr ha santel eus an Auter.\nAdtapet diwar « https://br.wikisource.org/w/index.php?title=Pempet_quevren_-_Ar_pemzecvet_Chabistr&oldid=144586 »\nKemmoù diwezhañ degaset d'ar bajenn-mañ d'an 10 Eos 2018, da 08:41.


Paru le 04/03/2016 chez BIS\n13 Variations on a Hungarian Song in D Major, Op. 21 No. 2: Theme\n13 Variations on a Hungarian Song in D Major, Op. 21 No. 2: Variation 1\n13 Variations on a Hungarian Song in D Major, Op. 21 No. 2: Variation 2\n13 Variations on a Hungarian Song in D Major, Op. 21 No. 2: Variation 3\n13 Variations on a Hungarian Song in D Major, Op. 21 No. 2: Variation 4\n13 Variations on a Hungarian Song in D Major, Op. 21 No. 2: Variation 5\n13 Variations on a Hungarian Song in D Major, Op. 21 No. 2: Variation 6\n13 Variations on a Hungarian Song in D Major, Op. 21 No. 2: Variation 7\n13 Variations on a Hungarian Song in D Major, Op. 21 No. 2: Variation 8\n13 Variations on a Hungarian Song in D Major, Op. 21 No. 2: Variation 9\n13 Variations on a Hungarian Song in D Major, Op. 21 No. 2: Variation 10\n13 Variations on a Hungarian Song in D Major, Op. 21 No. 2: Variation 11\n13 Variations on a Hungarian Song in D Major, Op. 21 No. 2: Variation 12\n13 Variations on a Hungarian Song in D Major, Op. 21 No. 2: Variation 13\n13 Variations on a Hungarian Song in D Major, Op. 21 No. 2: Allegro (il doppio Movimento) - Tempo I più animato


Erlangen zo ur gêr eus Alamagn, e hanternoz stad Bavaria. Tremen 100 000 den zo o chom enni. Brudet eo he skol-veur. Eno emañ sez pennañ an embregerezh Siemens AG.\nKastell Erlangen m’emañ staliet melestradur ar skol-veur\nJena (Thüringen, Alamagn)\nBeşiktaş (rann eus Istanbul, Turkia)\nLec’hienn ofisiel kêr Erlangen\nAdtapet diwar « https://br.wikipedia.org/w/index.php?title=Erlangen&oldid=1590346 »\nKemmoù diwezhañ degaset d'ar bajenn-mañ d'an 3 Gwe 2014, da 20:59.


Gráinne (distaget [ˈgrɒːnʲə]) a oa merc’h Cormac mac Airt, kontet da vezañ bet roue Iwerzhon.\nHe zad en doa he dimezet da Fionn mac Cumhail, ur brezelour kozh, met magañ a reas karantez diouzhtu ouzh ur paotr yaouank anvet Diarmuid, pa welas anezhañ en o eured. Strobinellet e voe ar paotr ganti, evito da vont kuit a-gevret. Tec’hout a rejont dirak Fionn, e-pad pell, skoazellet gant Aengus Óg, leztad Diarmuid.\nA-benn ar fin e voe pardonet dezho gant Fionn, war-lerc’h ma vije bet Aengus Óg oc’h erbediñ evito. En em ziazezañ a reas ar c’houblad e Ciarraí ha pemp a vugale o devoe.\nIstor Gráinne ha Diarmuid zo ur skouer eus an istorioù karantez etre tri, paotr yaouank, plac’h yaouank ha den kozh, a gaver alies e mitologiezh Iwerzhon. Heñvel eo ouzh steuenn istor Deirdre, gant Naoise ha Conchobar. An tem-se a gaver ivez e broioù keltiek all, evel en istor Tristan, Izold hag ar Roue Marc'h eus Kernev-Veur, pe c’hoazh gant istor brudet Lañselod, Gwenivar hag ar Roue Arzhur.\nAdtapet diwar « https://br.wikipedia.org/w/index.php?title=Gráinne&oldid=1481615 »